hotchpotch/miracl-hf-unified huggingface dataset:
ตัวยกและตัวห้อย
ตัวยก หรือ ดรรชนีบน () คืออักขระใดๆ ที่เขียนในระดับสูงกว่าระดับบรรทัดปกติ
ตัวห้อย หรือ ดรรชนีล่าง () คืออักขระใดๆ ที่เขียนในระดับต่ำกว่าระดับบรรทัดปกติ
ทั้งตัวยกและตัวห้อยจะถูกเขียนให้มีขนาดเล็กกว่าปกติเล็กน้อย ส่วนใหญ่ใช้กับสูตรคณิตศาสตร์หรือสูตรเคมี พบได้น้อยกับข้อความทั่วไป
หม้อแกงลิง
หม้อแกงลิง " (Nepenthes ampullaria) " (มาจากภาษาละติน : "ampulla" = ถุงใส่น้ำ) หรือ Flask-Shaped Pitcher-Plant, สามารถพบได้ในบอร์เนียว, สุมาตรา, ไทย, เพนนิซูล่า มาเลเซีย, สิงคโปร์, หมู่เกาะโมลุกกะ, และ เกาะนิวกินี เมื่อได้พิจารณาโดยใกล้ชิด "N.ampullaria" ได้มีการวิวัฒนาการแตกต่างจากชนิดอื่นในสกุลเดียวกัน
หม้อแกงลิงยังมีชื่อพื้นเมืองอื่นๆอีกดังนี้:ช่อหม้อแกง (ปัตตานี), บลางอกึกอ (มลายู ปัตตานี), หม้อแกงค่าง (ปัตตานี)
"N. ampullaria" มันห่างไกลจากคำว่าพืชกินสัตว์มากและสารอาหารไนโตรเจนส่วนมากได้มาจากการย่อยเศษใบไม้ที่ตกลงบนพื้นป่า ด้วยเหตุนี้มันเป็นพืชกินซากอินทรีย์
หม้อข้าวหม้อแกงลิงชนิดนี้มีการพัฒนาลักษณะที่เป็นเอกลักษณ์เป็นผลมาจากการดัดแปลงในการดักจับเศษใบไม้:มันแสดงว่าไอโซโทปเสถียรของไนโตรเจนจากใบไม้ (N) ใน "N. ampullaria" ที่เติบใตภายใต้ต้นไม้ในป่า (มีเศษใบไม้กิ่งไม้บนพื้น) มีน้อยกว่าต้นไม้ที่ไม่ได้รับเศษใบไม้ กลับกันความเข้มข้นไนโตรเจนรวมกลับมีมากกว่าต้นไม้ที่โตในที่โล่งไม่ได้รับเศษใบไม้ มีการประมาณว่า "N. ampullaria" ที่โตในป่า 35.7% (±0.1%) ของสารอาหารไนโตรเจนได้มาจากเศษใบไม้เหล่านั้น
รายชื่อชนิดของหม้อข้าวหม้อแกงลิง
รายชื่อชนิดของหม้อข้าวหม้อแกงลิง () นี้ได้รวมทุกชนิดที่เป็นที่รู้จักในสกุลของพืชกินสัตว์วงศ์หม้อข้าวหม้อแกงลิง โดยจำแจกตามลักษณะภูมิศาสตร์ที่ค้นพบ ถ้าชนิดไหนไม่ใช่พืชถิ่นเดียวจะมีเครื่องหมายดอกจันหลังชื่อนั้นๆ
ชนิดของหม้อข้าวหม้อแกงลิงที่ถูกบันทึกไว้จากบอร์เนียว
ชนิดของหม้อข้าวหม้อแกงลิงที่ถูกบันทึกไว้จากสุมาตรา
ชนิดของหม้อข้าวหม้อแกงลิงที่ถูกบันทึกไว้จากฟิลิปปินส์
ชนิดของหม้อข้าวหม้อแกงลิงที่ถูกบันทึกไว้จากเพนนิซูล่า มาเลเซีย
ชนิดของหม้อข้าวหม้อแกงลิงที่ถูกบันทึกไว้จากเกาะนิวกินี
ชนิดของหม้อข้าวหม้อแกงลิงที่ถูกบันทึกไว้จากเกาะซูลาเวซี
ชนิดของหม้อข้าวหม้อแกงลิงที่ถูกบันทึกไว้จากไทยชนิดของหม้อข้าวหม้อแกงลิงที่ถูกบันทึกไว้จากกัมพูชา
ชนิดของหม้อข้าวหม้อแกงลิงที่ถูกบันทึกไว้จากออสเตรเลีย
ชนิดของหม้อข้าวหม้อแกงลิงที่ถูกบันทึกไว้จากเกาะชวา
ชนิดของหม้อข้าวหม้อแกงลิงที่ถูกบันทึกไว้จากหมู่เกาะโมลุกกะ
ชนิดของหม้อข้าวหม้อแกงลิงที่ถูกบันทึกไว้จากสิงคโปร์
ชนิดของหม้อข้าวหม้อแกงลิงที่ถูกบันทึกไว้จากเวียดนาม
ชนิดของหม้อข้าวหม้อแกงลิงที่ถูกบันทึกไว้จากมาดากัสการ์
ชนิดของหม้อข้าวหม้อแกงลิงที่ถูกบันทึกไว้จากลาว
ชนิดของหม้อข้าวหม้อแกงลิงที่ถูกบันทึกไว้จากพม่า
ชนิดของหม้อข้าวหม้อแกงลิงที่ถูกบันทึกไว้จากอินเดีย
ชนิดของหม้อข้าวหม้อแกงลิงที่ถูกบันทึกไว้จากนิวแคลิโดเนีย
ชนิดของหม้อข้าวหม้อแกงลิงที่ถูกบันทึกไว้จากเซเชลส์
ชนิดของหม้อข้าวหม้อแกงลิงที่ถูกบันทึกไว้จากศรีลังกา
ชนิดของหม้อข้าวหม้อแกงลิงที่ถูกบันทึกไว้จากจีน
ชนิดของหม้อข้าวหม้อแกงลิงที่ถูกบันทึกไว้จากฮ่องกง
ชนิดของหม้อข้าวหม้อแกงลิงที่ถูกบันทึกไว้จากมาเก๊า
ชนิดของหม้อข้าวหม้อแกงลิงที่ถูกบันทึกไว้จากไมโครนีเซีย
ชนิดของหม้อข้าวหม้อแกงลิงที่ถูกบันทึกไว้จากปาเลา
ชนิดของหม้อข้าวหม้อแกงลิงที่ถูกบันทึกไว้จากเกาะไวเกียว
ใบสุทธิ
ใบสุทธิ ในคำวัดหมายถึงเอกสารที่แสดงความบริสุทธิ์ของภิกษุสามเณรว่าเป็นภิกษุสามเณรที่ถูกต้องตามพระวินัย เหมือนบัตรประจำตัวประชาชน ต่างแต่มีลักษณะเป็นเล่มขนาดเล็กสำหรับพกติดตัวได้ ในภาษาหนังสือเรียกว่า หนังสือสุทธิ หรือสุทธิบัตร
ใบสุทธิ จะระบุรายละเอียดไว้มากมาย เช่น ชื่อ นามสกุล วันเดือนปีเกิด สถานที่เกิด นามบิดามารดา วันเดือนปีที่บวช สังกัดที่อยู่ การย้ายสังกัด การเปลี่ยนแปลงชื่อ
ใบสุทธิ พระอุปัชฌาย์เป็นผู้ออกให้ มีพระสังฆาธิการระดับเจ้าคณะอำเภอขึ้นไปลงลายมือชื่อและประทับตราประจำตำแหน่งรับรอง
หอไตร
หอไตร หมายถึงอาคารหรือสิ่งปลูกสร้างที่มีลักษณะเป็นหอสูงสำหรับเก็บคัมภีร์พระไตรปิฎกหรือหนังสือธรรมทางพุทธศาสนา เรียกว่าหอพระไตร ก็มี หอพระธรรม ก็มี
หอไตรใช้เป็นที่เก็บคัมภีร์ใบลานที่จารึกคำสอนทางพระพุทธศาสนาที่เรียกว่าพระไตรปิฎก หรือจารึกความรู้เรื่องอื่นๆ เช่นเรื่องตำรายาโบราณ วรรณคดีโบราณ เป็นต้น ซึ่งถือว่าเป็นของสูง เป็นของศักดิ์สิทธิ์ และหาได้ยาก และนิยมสร้างไว้กลางสระน้ำในวัด ทั้งนี้เพื่อป้องกันมิให้มดปลวกและแมลงสาบขึ้นไปกัดแทะทำลายคัมภีร์เหล่านั้น ส่วนใหญ่นิยมสร้างเพื่อมุ่งบุญกุศลเป็นสำคัญ ด้วยถือคติว่าสร้างไว้เก็บรักษาพระธรรมคำสอนของพระพุทธเจ้าซึ่งเป็นสิ่งศักดิ์สิทธิ์สำคัญ จึงนิยมสร้างอย่างวิจิตรงดงาม มีรูปทรงพิเศษแปลกตาด้วยฝีมือที่สุดยอดในยุคสมัยนั้นๆ
ปริยัติธรรม
ปริยัติธรรม (อ่านว่า ปะริยัดติทำ) หมายถึงธรรมที่พึงศึกษาเล่าเรียน ได้แก่พระพุทธพจน์หรือพระไตรปิฎก เรียกเต็มว่า พระปริยัติธรรม
ปริยัติธรรมหรือพระพุทธพจน์ที่พึงศึกษาเล่าเรียนนั้นมี 9 อย่าง คือ สุตตะ เคยยะ เวยยากรณะ คาถา อุทาน อิติวุตตกะ ชาตกะ อัพภูตธัมมะ เวทัลละ เรียกอีกอย่างหนึ่งว่า นวังคสัตถุศาสน์ (คำสอนของพระศาสดา 9 ประเภท)
การศึกษาเล่าเรียนปริยัติธรรมทั้ง 9 อย่างนี้ของพระภิกษุสามเณรในปัจจุบัน เรียกว่า เรียนนักธรรม เรียนบาลี และแบ่งปริยัติธรรมออกเป็น 2 คือ พระปริยัติธรรมแผนกธรรม พระปริยัติธรรมแผนกบาลี
เอหิภิกขุอุปสัมปทา
เอหิภิกขุอุปสัมปทา เป็นชื่อเรียกวิธีบรรพชาอุปสมบทเป็นพระภิกษุในสมัยพุทธกาลยุคต้นๆ โดยพระพุทธเจ้าทรงประทานให้ด้วยพระองค์เอง โดยการตรัสว่า เธอจงเป็นภิกษุมาเถิด ธรรมอันเรากล่าวดีแล้ว ท่านจงประพฤติพรหมจรรย์เพื่อทำที่สุดแห่งทุกข์โดยชอบเถิด
ตรัสเพียงเท่านี้ ก็เป็นภิกษุในพระพุทธศาสนาแล้ว เพราะคำตรัสขึ้นต้นว่า เอหิ ภิกขุ... จึงเรียกการอุปสมบทแบบนี้ว่า เอหิภิกขุอุปสัมปทา เรียกผู้ได้รับการอุปสมบทว่า เอหิภิกขุ
การอุปสมบทแบบนี้ทรงประทานแก่พระอัญญาโกณฑัญญมหาเถระเป็นท่านแรก จึงถือว่าท่านเป็นปฐมสาวกหรือเป็นปฐมเถระในพระพุทธศาสนา ต่อมาเมื่อมีผู้มาขอบวชมากขึ้นพระพุทธองค์จึงได้ทรงเลิกวิธีอุปสมบทแบบนี้ และทรงเปลี่ยนวิธีใหม่เป็น ติสรณคมนูปสัมปทา และเป็นวิธีญัตติจตุตถกรรมวาจาซึ่งใช้มาจนถึงปัจจุบัน
เนกขัมมะ
เนกขัมมะ แปลว่า การออก, การออกบวช, และ ละเว้นจากการทำบาป ใช้คำว่า เนกขัม ก็มี
เนกขัมมะ หมายถึงการละเหย้าเรือนออกไปบวชเป็นพระเป็นนักบวช, การละชีวิตทางโลกไปสู่ชีวิตอันบริสุทธิ์ เป็นการปลดเปลื้องตนจากโลกียวิสัยไปบำเพ็ญเพียรเพื่อความปลอดจากการทำบาป ปกติใช้เรียกการออกบวชของนักบวชทุกประเภทและใช้ได้ทั้งชายและหญิง
เนกขัมมะ ในพระพุทธศาสนาจัดเป็นบารมีอย่างหนึ่งเรียกว่า เนกขัมมบารมี คือบารมีที่เกิดจากการออกบวช
วิชุดา พินดั้ม
วิชุดา พินดั้ม (ชื่อเล่น: แหม่ม) เป็นนักแสดงชาวไทย เกิดเมื่อวันจันทร์ที่ 3 มกราคม พ.ศ. 2520 เข้าสู่วงการตั้งแต่เด็ก โดยรับบทเป็นดาราเด็กในละครโทรทัศน์หลายเรื่อง เช่น มณีร้าว คุณแม่เพื่อนรัก และเป็นนางแบบวัยรุ่น ต่อมาจึงมีผลงานแสดงละครและภาพยนตร์อีกหลายเรื่องจนถึงปัจจุบัน จบการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง
บริติช สกาย บรอดคาสติ้ง
บริติช สกาย บรอดคาสติ้ง (หรือที่คนอังกฤษเรียกว่า สกาย) คือสถานีโทรทัศน์ดาวเทียมแห่งแรกของอังกฤษ ออกอากาศครั้งแรกในวันอาทิตย์ที่ 5 กุมภาพันธ์ ค.ศ. 1989 หลังจากทดลองออกอากาศมานาน ในชื่อ สกาย แชนแนล และมีช่องรายการออกอากาศแรกๆ คือ
ต่อจากนั้นก็มีการควบรวมกิจการระหว่างสกายกับบีเอสบี(บริติช แซทเทิลไลท์ บรอดคาสติ้ง) และเปลี่ยนชื่อเป็นบริติช สกาย บรอดคาสติ้ง และเพิ่มช่องรายการมาเรื่อยๆ จนถึงปัจจุบัน และจดทะเบียนในตลาดหลักทรัพย์ลอนดอนว่า BskyB ในดัชนีฟุทซี่ 100
ปัจจุบันยังคงออกอากาศอยู่ และได้ยุบช่องรายการดังนี้
Beautiful Ohio
เพลง Beautiful Ohioเป็นเพลงประจำรัฐโอไฮโอ เนื้อเพลงแรกแต่งโดยบาลลาร์ด แมคโดแนล และได้รับการปรับปรุงโดยวงมาร์ชของมหาวิทยาลัยโอไฮโอสเตต
Long, long time ago
Someone I know
Had a little red canoe,
In it room for only two.
Love found its start
Then in my heart,
And like a flower grew.
สร้อย:
Drifting with the current down a moonlit stream,
While above the Heavens in their glory gleam,
And the stars on high
Twinkle in the sky,
Seeming in a paradise of love divine,
Dreaming of a pair of eyes that looked in mine.
Beautiful Ohio, in dreams again I see
Visions of what used to be
I sailed away;
Wandered afar;
Crossed the mighty restless sea;
Looked for where I ought to be.
Cities so grand, mountains above,
Led to this land I love.
สร้อย:
Beautiful Ohio, where the golden grain
Dwarf the lovely flowers in the summer rain.
Cities rising high, silhouette the sky.
Freedom is supreme in this majestic land;
Mighty factories seem to hum in tune, so grand.
Beautiful Ohio, thy wonders are in view,
Land where my dreams all come true!
Nepenthes globosa
Nepenthes globosa มาจากภาษาละติน "globosus" แปลว่า "กลมคล้ายผลส้ม" เป็นพืชถิ่นเดียวพบได้ตามหมู่เกาะทางฝั่งทะเลอันดามันของประเทศไทย เช่นเกาะพระทองเป็นต้น มันมีบางส่วนที่คล้ายกับ "N. rafflesiana" และเหมือนกับ "N. rowanae" จาก Cape York, ออสเตรเลีย.
เป็นที่รู้จักกันดีในชื่อ"ไวกิ้ง" เนื่องมาจากลักษณะหม้อคล้ายเรือไวกิ้ง ณ ปัจจุบัน ถูกระบุให้เป็น var. หนึ่งของ Nepenthes mirabilis ชื่อว่า Nepenthes mirabilis var.globosa
เป็นไม้เลื้อยสูงประมาณ 2-6 เมตร ลำต้นกลมแดงใบเป็นรูปรี ("elliptic") ใบเรียงตัวเป็นเกลียว ("spiral") ใบหนา หม้อมีลักษณะเป็นทรงกลมหรือทรงป้าน ผนังหม้อหนา ดอกเป็นแบบช่อกระจะ ("raceme") ออกดอกช่วงเดือนมิถุนายน-กุมภาพันธ์ ผล/ฝักเป็นรูปวงรีคล้ายแคปซูลและแตกเมื่อแก่ ("Capsules")
เก้ากระบี่เดียวดาย
เป็นหนึ่งในเคล็ดวิชาในตำนานของท่านกิมย้ง ว่ากันว่าผู้บัญญัติมีฉายา ต๊กโกวคิ้วป้าย แปลว่า แสวงหาความพ่ายแพ้ นับได้ว่าเป็นหนึ่งในไม่กี่วิชาที่คำว่า "วิทยายุทธย่อมเสื่อมถอยไปตามกาลเวลา" ใช้กับวิชานี้ไม่ได้ 
อาจด้วยแนวคิดอันสุดโต่งทางปรัชญาที่ท่านอาจารย์กิมย้งต้องการแฝงเอาไว้ในวิชานี้ ทำให้ เก้ากระบี่เดียวดาย เป็นเคล็ดที่ไม่แพ้ หากผู้ใดฝึกได้จนสำเร็จแล้วจึงทำได้แต่เพียง "แสวงหาความพ่ายแพ้" 
และหากมีใครไปถามอาจารย์กิมย้งว่า วิชาใดสามารถชนะวิชานี้ได้ ก็อาจได้คำตอบสั้นๆว่า ที่ให้ผู้คิดค้นนามว่า ต๊กโกวคิ้วป้าย ก็น่าจะเป็นคำตอบได้ดีที่สุดอยู่แล้ว อนึ่งถ้ามีผู้ใด "เสมอ" กับเก้ากระบี่เดียวดายได้ นั้นก็อาจเป็นการยกย่องวิชานั้นอย่างสูงสุดแล้วก็เป็นได้ ก
เก้ากระบี่เดียวดายคือเคล็ดกระบี่ 9 เคล็ด ประกอบด้วย (เคล็ดทำลายกระบี่ เคล็ดทำลายดาบ เคล็ดทำลายทวนและกระบอง เคล็ดทำลายโซ่และฉมวก เคล็ดทำลายแส้ เคล็ดทำลายฝ่ามือ เคล็ดทำลายเกาทัณฑ์ (อาวุธลับ) เคล็ดทำลายลมปราณ และเคล็ดรวม) ทุกๆกระบวนท่ามีแต่ "รุก" กดดันให้คู่ต่อสู้ต้องเป็นฝ่ายตั้ง "รับ" วิชาเก้ากระบี่เดียวดายเป็นเคล็ดวิชาที่ไม่มีกระบวนท่าตายตัว เพียง 1 เคล็ดก็สามารถผันแปรได้อีก 360 ท่า โดยเนื้อแท้แล้ว เคล็ดทั้งหมดมีจุดมุ่งหมายเพื่อ "หาจุดอ่อนในจุดอ่อนนั่นเอง" ความหมายของจุดอ่อนในจุดอ่อนก็คือ จุดอ่อนที่ไม่สามารถละเลยได้ ซึ่งตั้งอยู่บนสมมติฐานว่า ทุกกระบวนท่ามีจุดอ่อน จะมากน้อยขึ้นกับประสบการณ์ของผู้ใช้ เมื่อมองเห็นจุดอ่อนในจุดอ่อนเราก็สามารถจู่โจมจุดนั้น ผลก็คือคู่ต่อสู้ต้องป้องกันตัว ระหว่างป้องกันตัวก็จะมีจุดอ่อนเกิดขึ้นอีก เราก็โจมตีจุดอ่อนนี้อีก ทำเช่นนี้ไปเรื่อยๆ จนชนะ สรุปง่ายๆ ทุกกระบวนท่าสามารถทำลายได้ และเก้ากระบี่เดียวดายเป็นเคล็ดวิชาทำลายแบบหนึ่งต่อหนึ่ง ถ้าคู่ต่อสู้ใช้ 1 ท่าเก้ากระบี่เดียวดายก็มีเพียง 1 ท่า ถ้าคู่ต่อสู้ใช้ 100 ท่า เก้ากระบี่เดียวดายก็มี 100 ท่าเช่นกัน อย่างไรก็ตาม แม้ว่าเก้ากระบี่เดียวดายจะเป็นเคล็ดที่ไม่แพ้ แต่ไม่ได้บอกว่าจะชนะเสมอไป เพราะเมื่อใช้เก้ากระบี่เดียวดายจะเกิดกระบวนท่า ซึ่งสามารถถูกทำลายได้เช่นเดียวกัน หรือจะให้พูดกันตรงๆก็คือ เก้ากระบี่เดียวดาย มีโอกาสเสมอ เมื่อเจอกับคู่ต่อสู้ที่มีประสบการณ์สูงกว่า นั้นเอง
วิชาเก้ากระบี่เดียวดายนั้น ถูกอ้างถึงหลายเรื่อง ถ้าจะให้ว่ากันตามจริง อาจะนับได้ว่า เอี้ยก้วย ก็เป็นหนึ่งในผู้ที่เป็นทายาทของเค้าเนื่องจากได้พบหลุมศพพร้อมกระบี่ครบชุด ตั้งแต่กระบี่คมกริบ กระบี่หนัก และกระบี่ไม้ และยังได้ฝึกฝนเพื่อเพิ่มกำลังภายในด้วยแนวทางเดียวกันจากการแนะนำของอินทรีอีกด้วย แต่เอี้ยก้วยไม่ได้ฝึกท่ากระบี่ นั่นแปลว่ากระบวนท่าและเคล็ดวิชาทั้งหลายเอี้ยก้วยสะสมจากประสบการณ์แล้วคิดเองใหม่หมด ส่วนกำลังภายในเกือบทั้งหมดได้จากการรำกระบี่ในน้ำตก และในทะเล
และเรื่องราวที่เกี่ยวข้องกับวิชา "เก้ากระบี่เดียวดาย" อีกเรื่องที่ถูกพูดถึงคือ กระบี่เย้ยยุทธจักร ซึ่งว่ากันว่า "ฟงชินหยาง" คือผู้สืบทอดเคล็ดวิชาสายกระบี่ของต๊กโกวคิ้วป่าย และต่อมาได้ถ่ายทอดให้แก่ "เล่งฮู้ชง" หลังจากนั้นก็แทบไม่มีใครกล่าวถึงเคล็ดวิชานี้อีกเลย 
แต่เมื่อมีการพูดถึงสุดยอดวิชาในยุทธภพ วิชานี้ก็มักถูกกล่าวถึงว่าเป็นสุดยอดวิชาอยู่เสมอ เพราะมันคือวิชาที่ถูกคิดค้นโดยเจ้าของฉายา "เดียวดาย แสวงหาความพ่ายแพ้" (ต๊กโกวคิ้วป้าย)
Fujiwara Takumi pantip.com
เอกภพที่สังเกตได้
ตามทฤษฎีบิกแบง เอกภพที่สังเกตได้ () คือขอบเขตห้วงอวกาศในกรอบทรงกลมที่มีจุดศูนย์กลางที่ผู้สังเกตการณ์ ที่มีขนาดเล็กพอที่เราจะสังเกตวัตถุต่างๆ ภายในได้ เช่น ระยะเวลาที่นานพอสำหรับการแพร่สัญญาณจากวัตถุ ณ เวลาใดๆ หลังเหตุการณ์บิกแบง มีการเคลื่อนที่เท่าความเร็วแสง และเดินทางมาถึงผู้สังเกตการณ์ ณ เวลาปัจจุบัน ทุกๆ ตำแหน่งมีเอกภพที่สังเกตได้ของจุดนั้นๆ ซึ่งอาจพอดีหรือเหลื่อมกันกับเอกภพที่สังเกตได้จากโลก ในทางทฤษฎีเอกภพที่สังเกตได้อาจมีขนาดเล็กกว่าหรือใหญ่กว่าขนาดของเอกภพจริง
อัฟราม แกรนท์
อัฟราม แกรนท์ () มีชื่อเต็มว่า อัฟราฮาม "อัฟราม" แกรนท์ (Avraham "Avram" Grant; ฮิบรู: אברהם "אברם" גרנט‎) เป็นอดีตผู้จัดการทีมเชลซี และเคยเป็นประธานฝ่ายเทคนิคของบีอีซีเทโรศาสน ในไทยพรีเมียร์ลีกช่วงสั้น ๆเกิดเมื่อวันที่ 4 พฤษภาคม ค.ศ. 1955 ที่เพตาห์ ติควา ประเทศอิสราเอล ปัจจุบันเป็นผู้จัดการทีมชาติกานา
แกรนท์เริ่มต้นเส้นทางชีวิตในสายการเป็นผู้ฝึกสอนฟุตบอลโดยที่ไม่มีประวัติในการเป็นนักฟุตบอลอาชีพมาก่อน และเป็นโค้ชมาตั้งแต่อายุ 18 ปี และปักหลักเป็นโค้ชระดับทีมเยาวชนของฮาโปเอล เพตาห์ ติควา ทีมสโมสรเล็ก ๆ ชานกรุงเทล อาวีฟ บ้านเกิด แกรนท์ใช้เวลาพิสูจน์ตัวเองนานนับสิบปี โดยพาทีมเยาวชนของสโมสรคว้าแชมป์มาครองได้มากมายก่อนที่จะได้เลื่อนชั้นขึ้นมาคุมทีมชุดใหญ่เมื่ออายุครบ 32 ปี คือการได้คุมทีมชุดใหญ่ของฮาโปเอล เพตาห์ ติควา เมื่อสามารถพาให้กลายเป็นรองแชมป์ลีกฟุตบอลของอิสราเอลได้ถึง 3 ครั้ง จาก 4 ฤดูกาล และยังได้แชมป์ฟุตบอลถ้วยอีกถึง 2 ครั้ง ทำให้แกรนท์ได้รับฉายานามจากสื่อมวลชนในประเทศว่า "นักมายากล" (Magician)
หลังจากนั้นแกรนท์ได้เข้าไปคุมทีมมัคคาบี้ เทล อาวีฟ ทีมระดับยักษ์ใหญ่ 1 ใน 3 ทีมของอิสราเอล และสามารถนำทีมเป็นแชมป์ได้สำเร็จ และตลอดระยะเวลา 4 ปีที่อยู่กับยักษ์ใหญ่ทีมนี้แกรนท์พาทีมคว้าแชมป์ลีกได้ 2 สมัย ฟุตบอลถ้วย 1 สมัยและลีกคัพของอิสราเอลอีก 1 สมัย นับได้ว่าเป็นผู้จัดการทีมฟุตบอลที่ประสบความสำเร็จสูงสุดในช่วงกลางทศวรรษที่ 90 ของอิสราเอล
จากนั้นแกรนท์ได้ย้ายไปคุมทีมฮาโปเอล ไฮฟา แทนแต่ก็อยู่ได้ไม่นานนักเมื่อมีปัญหากับบอร์ดบริหารของสโมสรก่อนที่จะมายังมัคคาบี้ เทล อาวีฟ อีกครั้ง และบีบให้สโมสรเก่าต้องปลดผู้จัดการทีมคนเดิมออกไป แต่ผลงานตลอด 4 ปีที่อยู่ในเทล อาวีฟ ครั้งนี้ไม่ประสบความสำเร็จเอาเสียเลย ถึงขั้นโดนแฟนบอลขู่หมายเอาชีวิต
อย่างไรก็ดี แกรนท์ ลับมาเรียกชื่อเสียงของตัวเองกลับคืนมาได้อีกครั้งเมื่อกลับมาทำทีมมัคคาบี้ ไฮฟา และทำให้ทีมคว้าแชมป์ได้ 2 สมัยติดต่อกัน ก่อนจะเข้าไปทำทีมชาติอิสราเอลในปี ค.ศ. 2002 ในเวลาต่อมา ระหว่างช่วงที่คุมทีมชาติ แกรนท์ยังได้รับการยกย่องในฐานะผู้ที่นำนวัตกรรมใหม่ ๆ เข้ามาสู่วงการฟุตบอลอิสราเอล โดยเฉพาะในเรื่องของจิตวิทยาลูกหนัง แกรนท์ เคยตัดต่อคลิปวีดีโอภาพยนตร์เรื่อง "Braveheart" เพื่อปลุกใจนักฟุตบอลก่อนการแข่งขัน รวมถึงการตัดต่อเทปสัมภาษณ์แฟนบอลชาวอิสราเอลต่ความคาดหวังที่มีต่อนักเตะทีมชาติของพวกเขา
แกรนท์เดินมาสู่ประเทศอังกฤษในปี ค.ศ. 2006 ในฐานะผู้อำนวยการสโมสรปอร์ทสมัธ หลังจากนั้นก็ได้ถูกโรมัน อบราโมวิช ประธานสโมสรเชลซี ดึงตัวมาช่วยงานในสโมสรในฐานะโค้ชผู้ช่วยของโชเซ่ มูรินโญ่ ก่อนที่จะได้รับตำแหน่งผู้จัดการทีมอย่างกะทันหันในเดือนกันยายน ค.ศ. 2007 เนื่องจากมูริญโญ่ถูกปลดออกจากตำแหน่งเนื่องจากผลงานของทีมไม่ดี และมีปัญหากับผู้บริหาร ซึ่งแกรนท์ได้นำพาทีมเป็นรองแชมป์พรีเมียร์ลีก ที่มีคะแนนห่างจากแมนเชสเตอร์ ยูไนเต็ด ที่ได้แชมป์เพียง 2 คะแนนเท่านั้น เป็นรองแชมป์คาร์ลิ่ง คัพ และสามารถนำพาทีมเข้าสู่รอบชิงชนะเลิศยูฟ่าแชมเปียนส์ลีกเป็นครั้งแรกในประวัติศาสตร์ของสโมสร แม้จะได้แค่รองแชมป์ แต่ในนัดชิงชนะเลิศก็ต้องตัดสินด้วยการดวลลูกจุดโทษชี้ขาดกับแมนเชสเตอร์ ยูไนเต็ด เนื่องจากในเวลา 120 นาที เสมอกัน 1-1 และหลายคนมองว่าในเกม เชลซีเล่นได้ดีกว่าเยอะโดยเฉพาะในครึ่งเวลาหลัง
24 พฤษภาคม ค.ศ. 2008 สโมสรมีมติปลดอัฟราม แกรนท์ ออกจากตำแหน่ง จนกระทั่งในวันที่ 26 พฤศจิกายน
ค.ศ. 2009 จึงได้รับแต่งตั้งให้เป็นผู้จัดการทีมปอร์ทสมัธ
เมื่อวันที่ 3 มิถุนายน ค.ศ. 2010 ได้เซ็นสัญญาเป็นผู้จัดการทีม เวสต์แฮมยูไนเต็ด เป็นเวลา 4 ปี
ณัฐวรา หงษ์สุวรรณ
ณัฐวรา หงษ์สุวรรณ เกิดเมื่อวันที่ 25 มกราคม พ.ศ. 2532 เป็นนักแสดง และพิธีกร ชาวไทยปัจจุบัน ศึกษาต่อที่ Stella Adler Academy of Acting & Theatre สถาบันสอนการแสดงชื่อดังที่ประเทศสหรัฐอเมริกา
ปัจจุบัน ณัฐวรา ได้อำลาวงการบันเทิงแล้ว
สกุลกล้วย
สกุลกล้วย ("Musa") เป็นหนึ่งในสามสกุลของวงศ์กล้วย (Musaceae) ประกอบด้วยกล้วยและกล้าย มีมากกว่า 50 ชนิด มีการนำไปใช้งานหลากหลาย พืชสกุลนี้แม้จะเติบโตสูงเหมือนต้นไม้ แต่กล้วยและกล้ายไม่มีเนื้อไม้และที่ปรากฏให้เห็นเป็นลำต้นนั้น เป็นเพียงก้านใบที่มีขนาดใหญ่ ทำให้มันกลายเป็นพืชโตชั่วฤดูขนาดยักษ์
ร็อคแมนซีโร่ซีรีส์
ซีรีส์ ร็อคแมนซีโร่ () หรือ เมกาแมนซีโร่ (Mega Man Zero) เป็นซีรีส์ภาคต่อชุดที่สี่ของเกมชุดร็อคแมน โดยดำเนินเนื้อเรื่องต่อเนื่อจากซีรีส์ ร็อคแมน X ซึ่งมีซีโร่เป็นตัวเอกของเกม ซีรีส์นี้วางจำหน่ายมาแล้วทั้งหมด 4 ภาค และถูกผลิตสำหรับเล่นบนเครื่องเกมบอยแอดวานซ์
100 ปีให้หลังระหว่างการต่อสู้กับซิกม่า X และซีโร่ 2 เรพลิลอยด์ผู้ช่วยโลกไว้ ได้สิ้นสุดลง กับเกิดสงครามเอลฟ์ขึ้นมาในปลายสงคราม เพราะฝีมือของดร.ไวล์ โดยสร้างดาร์คเอลฟ์ โดยเอ็กซ์กับซีโร่ก็ต่อสู้ในสงคราม จนดร.ไวล์ได้เอาร่างเก่าของซีโร่ไปสร้างโอเมก้าขึ้นมา ส่วนซีโร่นั้นได้ย้ายร่างหนีไปกับร่วมต่อสู้กับเอ็กซ์จนชนะกับสงครามเอลฟ์ถูกปิดผนึกไม่ให้ใครรู้เรื่องราว แต่หลังจากนั้น ซีโร่ได้หายตัวไป เหลือเพียงนักรบเพียงหนึ่งเดียวที่ยังต่อสู้กับอิเรกกิลาร์ที่หลงเหลืออย่าง เพียงลำพัง X ต่อสู้กับเหล่าเรพลิลอยด์ที่เป็นอิเรกกิลาร์เพื่อสร้างความสงบสุข นานและนานมากจนถึงยุคแห่งมหานคร "Neo Arcadia" มหานครแห่งสันติภาพและเป็นเมืองในอุดมคติที่แท้จริงของมนุษย์ และจากมติการประชุมของสภาฝ่ายรัฐบาลของเมืองได้เลือกให้ X เป็นผู้ปกครอง เมืองแห่งนี้ โดยให้ศักดิ์สูงเป็นระดับเทพ ดูเหมือนว่าโลกใบนี้คงจะไม่มีเรื่องเลวร้ายต่อไปอีกแล้ว ... แต่ว่าเพราะดาร์คเอลฟ์ยังก่อความจราจล เอ็กซ์จะสละชีวิตตัวเองผนึกดาร์คเอลฟ์ไว้ได้สำเร็จ แต่นีโอ อคาเดียที่ไร้ผู้นำย่อมใกล้ล่มสลาย แต่ว่าซีเอลเด็กสาวอัจฉริยะตอน 5 ขวบได้เผลอสร้างเอ็กซ์ขึ้นมา เป็นก๊อปปี้เอ็กซ์ ทางรัฐบาลของเมืองจึงเอามาเป็นผู้นำของ ทาง 4 จตุเทพที่ถูกสร้างขึ้นมาจาก DNA ขอเอ็กซ์ก็ไม่สงสัยว่าเอ็กซ์เป็นตัวจริหรือปลอม โดยก๊อปปี้ เอ็กซ์ ที่ขาดประสบการณ์ทางการรบในสงครามกับการปกครอง เพราะเพิ่งถูกสร้างมาไม่นาน ก็ปกครองเมืองแบบเผด็จการโดยให้มนุษย์นั้นเป็นผู้อยู่เหนือเรพลิลอยด์ ส่วนเรพลิลอยด์จะถูกปฏิบัติอย่างทาสระดับล่าง แล้วเรพลิลอยด์ที่เข้ากองทัพนีโอ อาคาเดียจะถูกปฏิบัติเท่ากับทหารผ่านศึกได้รับตแหน่งลำดับเหนือกว่ามนุษย์ แต่เหล่าเรพลิลอยด์ที่ไม่ได้เข้าร่วมกับถูกต้องสงสัยว่าติดไวรัสหรือไม่จะต้องถูกจับไปทำลายทิ้ง แม้ว่าจะหยุดยั้งเรื่องไวรัสซิกม่าแพร่เชื้อกับทำให้ไวรัสสูญพันธุ์ไปได้ หลายปีผ่านไป แต่ทำให้เรพลิลอยด์ผู้บริสุทธิ์ส่วนใหญ่ถูกฆ่าตายไปมาก ทำให้เรพลิลอยด์ที่ไม่เห็นด้วยกับวิธีการและเหตุผลเหล่านี้รวมตัวกัน สร้างกลุ่มต่อต้านที่ชื่อ Resistance ขึ้นมาแต่กองกำลงของ Resistance ไม่อาจสู้กับเหล่านีโอ อคาเดียเพียงแค่หยิบมือได้ กลุ่ม Resistance จึงได้แต่หนี โดยกลุ่มหนึ่งที่มีซีเอลเหลืออยู่น้อยเพราะต้องคอยหนี จนไปเจอกับโบราณสถานแห่งหนึ่งที่เป็นที่ผนึก พอเข้าไปพบกับร่างของเรพลิลอยด์ที่ผุพังที่ชื่อว่าซีโร่ แล้วซีเอลใช้ไซเบอร์เอลฟ์คืนชีพซีโร่ขึ้นมา ซีโร่ที่ตื่นขึ้นมาก็ช่วยซีเอลกับจำเรื่องอดีตไม่ได้ กับเข้าร่วมกับบ Resistance ต่อกรกับนีโอ อคาเดียเพื่อนำสันติสุขกลับมาตามชนิดของ ไซเบอร์เอลฟ์ มีการแบ่ง ไซเบอร์เอลฟ์ เป็น 3 ชนิด หลักๆ คือ เนิร์ส ความสามารถส่วนใหญ่จะเกี่ยวกับพลังชีวิต และอาการผิดปกติ, แอนิมอล ความสามารถส่วนใหญ่จะเกี่ยวกับการต่อสู้ และ แฮกเกอร์ ความสามารถส่วนใหญ่จะช่วยเราในภารกิจต่างๆ
ร็อคแมนซีโร่ เคยออกรูปแบบมังงะในนิตยาสารรายเดือนโคโระโคโระคอมิก เมื่อเดือนมิถุนายน ปี 2003 ถึงเดือนกุมภาพันธ์ ปี 2006 วาดและเขียนเรื่องโดย ฮิเดโตะ คาจิมะ วางจำหน่ายแบบรวมเล่มถึง 3 เล่มด้วยกัน
ทั้งนี้เนื้อหาของฉบับมังงะได้ถูกปรับเปลี่ยนรูปแบบจากเนื้อหาต้นฉบับ เพื่อเหมาะกับผู้อ่านได้ทุกวัย โดยเนื้อหาของเรื่องเป็นแนวแก๊กตลก ซึ่งแตกต่างกับต้นฉบับอย่างสิ้นเชิง
มฤตยู สีน้ำเงิน
หนังสือการ์ตูนเรื่องนี้ ผู้แต่งคือคุณชิโนฮาระ จิเอะ ซึ่งเป็นนักวาดการ์ตูนคนเดียวกันกับที่วาดเรื่องตะวันรักที่ปลายฟ้า(สวรรค์ลำน้ำแดง), moon, นัยน์ตาเธอสีม่วง, สิงห์ผงาดยามอรุณรุ่ง ฯลฯ
ละครชุด
ละครชุด หรือ ซีรีส์ () เป็นรายการโทรทัศน์ชนิดเดียวกับละครซิทคอม แต่จะแตกต่างกันก็คือ ซีรีส์จะแบ่งเป็นภาคและแตกต่างกันด้วยเนื้อหาสถานที่ ส่วนมากจะถูกบันทึกเทปนอกสถานที่หรือสตูดิโอก็ได้ แต่ไม่เน้นที่บันทึกเทปในสตูดิโอเพราะว่าจะเป็นเหมือนซิทคอม ละครซีรีส์ของไทยก็จะมีมากมายหลายเรื่อง อาทิเช่น ตีลังกาท้าฝัน,เมืองมายาเดอะซีรีส์,พ่อไก่แม่ทูนหัว ฯลฯ
ปัจจุบันละครชุดที่ได้รับความนิยม มักเป็นละครชุดจากต่างประเทศ เช่น เกาหลี และญี่ปุ่น เป็นต้น (นิยมเรียกด้วยภาษาปากว่า ซีรีส์เกาหลี ซีรีส์ญี่ปุ่น หรือซีรีส์ ตามชาติที่สร้างละครชุดนั้นๆ
1 E10 m
สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 10 ม. (10 จิกะเมตร หรือ 10 ล้าน กม.)
ความยาวน้อยกว่า 10 เมตร
----
ความยาวมากกว่า 10 เมตร
โรงเรียนบดินทรเดชา (สิงห์ สิงหเสนี) นนทบุรี
ชื่อโรงเรียน โรงเรียนบดินทรเดชา (สิงห์ สิงหเสนี) นนทบุรี
ข้อมูลจาก www.bodinnon.ac.th
โรงเรียนบดินทรเดชา (สิงห์ สิงหเสนี) นนทบุรี เดิมชื่อโรงเรียนบางกรวย เป็นโรงเรียนสหศึกษาประจำอำเภอบางกรวย จังหวัดนนทบุรี สังกัดสำนักงานเขตพื้นที่การศึกษามัธยมศึกษา เขต 3 (นนทบุรี-พระนครศรีอยุธยา) กระทรวงศึกษาธิการ ตั้งอยู่ในธรณีสงฆ์วัดกล้วย เลขที่ 79 หมู่ที่ 3 ซอยบางกรวย-ไทรน้อย 22 (วัดกล้วย) ถนนบางกรวย-ไทรน้อย ตำบลวัดชลอ บนเนื้อที่ 12 ไร่ และที่ดินบริจาคของนางสง่า สิลา, นายอเนก ศิลา, นางสาวละมุล ศิลา และนายสงัด ปุกเกตุ จำนวน 1 งาน 49 วา
โรงเรียนได้เปิดทำการสอนเป็นปฐมฤกษ์ ในวันที่ 17 พฤษภาคม พ.ศ. 2503 โดยใช้ศาลาวัดกล้วยเป็นสถานที่เรียนชั่วคราว มีนายประสม ศิริจันทร์ ศึกษาธิการ อำเภอบางกรวย รักษาการแทนครูใหญ่ และทางอำเภอบางกรวยได้ขอมอบให้นายอบ น่วมอยู่, นายเจริญ ด้วงเอี่ยม และนายเฉลิม พบสระบัว ครูโรงเรียนวัดชลอ มาเป็นครูช่วยสอนในครั้งแรก ต่อมาวันที่ 3 มิถุนายน พ.ศ. 2503 กรมสามัญศึกษาได้แต่งตั้งให้นายสำรวม ดิษนิล ครูโรงเรียนวัดเขมาภิรตาราม มาดำรงตำแหน่งครูใหญ่คนแรกของโรงเรียน
ในปี พ.ศ. 2541 กรรมการสมาคมศิษย์เก่าโรงเรียนบางกรวย สมาคมผู้ปกครองและครูโรงเรียนบางกรวย และคณะครู-อาจารย์ได้ร่วมกันพิจารณาเห็นว่า ผู้ปกครองมีทัศนคติและค่านิยมในการส่งบุตรหลานให้เข้าเรียนในโรงเรียนที่มีชื่อเสียง จึงมีมติตรงกันว่าสมควรเปลี่นชื่อโรงเรียนเพื่อให้เป็นจุดสกัดนักเรียนจำนวนหนึ่งไม่ให้เข้าไปเรียนแออัดอยู่ในเฉพาะโรงเรียนส่วนกลาง
ในวันที่ 25 มิถุนายน พ.ศ. 2542 กระทรวงศึกษาธิการประกาศเปลี่ยนชื่อโรงเรียนบางกรวยเป็น "โรงเรียนบดินทรเดชา (สิงห์ สิงหเสนี) นนทบุรี"
กลิ่นสีและทีแปรง
กลิ่นสีและทีแปรง () เป็นภาพยนตร์ไทย ผลงานการกำกับโดย ซานโต๊ส กลิ่นสี (ภาณุ น้อยอารีย์) หนึ่งในนักแสดงนำในสองภาคแรก ออกฉายในวันที่ 27 เมษายน ปี พ.ศ. 2539 เป็นภาพยนตร์ภาคต่อจาก กลิ่นสีและกาวแป้ง (2531) และ กลิ่นสีและกาวแป้ง 2 (2532) โดยตัวละครเป็นตัวใหม่เกือบทั้งหมด เนื้อหาไม่ได้เกี่ยวข้องกับเรื่องราวตัวละครในสองภาคแรก และมีเพียงบางตัวละครจากสองภาคแรกมาโผล่รับเชิญ เช่น ยุทธ (รับบทโดย วัชระ ปานเอี่ยม)
เป็นเรื่องราวชีวิตสนุกๆของนักศึกษา ภายในคณะจิตรกรรม มหาวิทยาลัยศิลปากร สร้างจากบทประพันธ์ ตอนต่อมา ของ พิษณุ ศุภนิมิตร ในชื่อ "กลิ่นสีและทีแปรง"
วิจิตรา ตริยะกุล
วิจิตรา ตริยะกุล หรือ แนน (เกิดเมื่อวันที่ 10 พฤศจิกายน พ.ศ. 2522) เป็นนักแสดงหญิงชาวไทย
วิจิตรา ตริยะกุล เข้าวงการจากภาพยนตร์เรื่องเสียดาย กำกับการแสดงโดย หม่อมเจ้าชาตรีเฉลิม ยุคล โดยรับบทเป็น แป๋ม ใน พ.ศ. 2537 จนทำให้ วิจิตรา ตริยะกุล มีผลงานทางภาพยนตร์ ตามมาเป็นจำนวนมากได้แก่ น้ำเต้าหู้และครูระเบียบ 2 (พ.ศ. 2538), กลิ่นสีและทีแปรง (พ.ศ. 2539), ท้าฟ้าลิขิต (พ.ศ. 2540), กุมภาพันธ์ (พ.ศ. 2546), เดอะเมีย (พ.ศ. 2548) เป็นต้น นอกผลงานด้านภาพยนตร์ วิจิตรา ตริยะกุล ได้มีผลงานละครเป็นระยะ ได้แก่ แก้วตาหวานใจ (ช่อง7), หัวใจในสุญญากาศ (ช่อง7), มัจจุราชจำแลง (ช่อง7), ฉลุย (ช่อง3), วัยอลวน (ช่อง3), วัยร้ายไฮสคูล (ช่อง3) เป็นต้น นอกจากนั้นยังมีผลงานด้านพิธีกร รายการ Sign Variety ออกอากาศทางเนชั่น แชนแนล มีผลงานภาพยนตร์เรื่อง วงจรปิด รับบท หญิงสาวในลิฟท์ (พ.ศ. 2555)
ตำบลจักราช (อำเภอจักราช)
ตำบลจักราช เป็นตำบลหนึ่งของอำเภอจักราช จังหวัดนครราชสีมา ประกอบด้วยหมู่บ้านดังนี้
ชูศักดิ์ ราษีจันทร์
ชูศักดิ์ ราษีจันทร์ เป็นนักเขียนที่มีชื่อเสียง ด้วยมีชื่อเสียงเป็นที่ต้องการของสำนักพิมพ์หลายสำนักพิมพ์ เมื่อเขียนพร้อมๆกันหลายสำนักพิมพ์ จึงมีหลายนามปากกา ชูศักดิ์ ราษีจันทร์ เริ่มต้นงานเขียนในนิตยสาร"ฟ้าเมืองไทย" ของ อาจินต์ ปัญจพรรค์ มีผลงานเขียนสารคดี ชีวิตของมัคคุเทศก์ในชุด "ไกด์บางกอก" จนโด่งดังด้วยนามปากกา "ต๊ะ ท่าอิฐ" ต่อมาเริ่มเขียนนวนิยายบู๊ที่นิตยสาร"บางกอก"รายสัปดาห์ ด้วยนามปากกา"ต๊ะ ท่าอิฐ และ "น่าน นฤบดินทร์" ส่วนผลงานนวนิยายแนวบู๊ ที่มีบทรักวาบหวามพิสดาร จะใช้นามปากกา "ก้องหล้า สุรไกร" ช่วงหนึ่งยังเขียนแนวนี้ลงหนังสือพิมพ์ไทยรัฐ และเขียนสารคดีเกี่ยวกับทหารรับจ้างของไทยในลาว และเวียดนาม ด้วยนามปากกา "เชียงแสน ราษีจันทร์"
ช่วงที่มีชื่อเสียงสูงสุด คือ ช่วงที่เขียนนิยายบู๊ที่นิตยสาร"บางกอก"ซึ่งนิยายของเขาถูกซื้อไปสร้างเป็นภาพยนตร์จอเงินเกือบทุกเรื่อง จนสนิทคุ้นเคยกับสมบัติ เมทะนี ที่มาซื้อนิยายเขาไปสร้างเป็นภาพยนตร์ เพราะเกิดปีเดียวกัน เคยได้รับเชิญให้แสดงภาพยนตร์ คู่กับสมบัติ เมทะนี และจารุณี สุขสวัสดิ์ ในเรื่อง"สลักจิต" ต่อมาด้วยปัญหาสุขภาพ จึงห่างหายจากงานเขียน ปัจจุบันเลิกเขียนผลงานใหม่ๆ แล้ว
ชูศักดิ์ ราษีจันทร์ เกิดปี พ.ศ. 2480 ที่ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ เป็นศิษย์เก่าคณะนิติศาสตร์ มหาวิทยาลัยธรรมศาสตร์ แต่เรียนไม่จบ แล้วหันไปเรียนวิทยาลัยครู เป็นครูสอนวิชาภาษาอังกฤษที่โรงเรียนในจังหวัดอุตรดิตถ์ เคยมีประสบการณ์เป็นไกด์ผีอยู่ในกรุงเทพ และเป็นล่ามให้กับทหารซึ่งนำมาใช้เขียนสารคดีชุด "ไกด์บางกอก" ที่สร้างชื่อเสียงให้
ระหว่างเป็นครูสอนภาษาอังกฤษ ชูศักดิ์ ราษีจันทร์ เขียนเรื่องสั้นและสารคดีส่งนิตยสาร แต่ไม่มีชื่อเสียงนัก จนกระทั่งได้เขียนสารคดีเกี่ยวกับชีวิตมัคคุเทศก์ ส่งให้ "ฟ้าเมืองไทย" ซึ่งมี อาจินต์ ปัญจพรรค์ เป็นบรรณาธิการ เมื่อ พ.ศ. 2513 แต่ไม่ได้ตีพิมพ์ จนกระทั่งวันหนึ่งทางสำนักพิมพ์เกิดติดขัดเรื่องต้นฉบับในชุด "บ้านนี้มีห้องว่างให้เช่า" ของ 'รงค์ วงษ์สวรรค์ ซึ่งเป็นเรื่องเอกในฉบับมาไม่ทัน เฉลิมศักดิ์ ศิลาพร ผู้ช่วยบรรณาธิการจึงนำเรื่อง "แหม่มสอนจูบ" ของ ต๊ะ ท่าอิฐ มาลงตีพิมพ์แทน ปรากฏว่าเป็นที่นิยม และสร้างชื่อเสียงให้กับ ต๊ะ ท่าอิฐ มาตั้งแต่นั้น
ธรรมนูญ ทัศโน
ธรรมนูญ ทัศโน หรือ เปิ้ล ทีโบน เกิดในปี พ.ศ. 2510 เป็นนักร้องแนวเร็กเก้ และนักดนตรีชาวไทย มีผลงานในวงทีโบน มีเพลงร้องในนามวงทีโบนที่ฮิตอย่าง "เธอเห็นท้องฟ้านั้นไหม" เสียชีวิตเมื่อวันที่ 14 มกราคม ปี พ.ศ. 2539 จากอุบัติเหตุทางรถยนต์ ด้วยวัย 29 ปี
เจ้าชายอดอลฟัส ดยุกแห่งเคมบริดจ์
เจ้าชายอดอลฟัส ดยุคแห่งแคมบริดจ์ (; 24 กุมภาพันธ์ พ.ศ. 2317 กรกฎาคม พ.ศ. 2393) ทรงสถาปนาเป็น "ดยุคแห่งแคมบริดจ์"เมื่อพระชนมายุ 27 พรรษา ทรงเข้าอภิเษกสมรสกับเจ้าหญิงออกัสตา แห่งเฮสส์-คาสเซิล เมื่อวันที่ 1 มิถุนายน พ.ศ. 2361 มีพระราชบุตร 3 พระองค์
เจ้าชายอดอลฟัส ดยุคแห่งแคมบริดจ์ มีพระนามเต็มว่า อดอลฟัส เฟรเดอริค ประสูติเมื่อวันที่ 24 กุมภาพันธ์ พ.ศ. 2317 ณ พระราชวังบัคกิงแฮม พระราชโอรสพระองค์ที่เจ็ดในสมเด็จพระเจ้าจอร์จที่ 3 แห่งสหราชอาณาจักร และสมเด็จพระราชินีชาร์ลอต เป็นพระอนุชาในสมเด็จพระเจ้าจอร์จที่ 4 แห่งสหราชอาณาจักร และสมเด็จพระเจ้าวิลเลียมที่ 4 แห่งสหราชอาณาจักร
เจ้าชายอดอลฟัส ทรงได้รับการเฉลิมพระราชอิสริยยศเป็น ดยุคแห่งแคมบริดจ์ เมื่อวันที่ 17 พฤศจิกายน พ.ศ. 2344
ดยุคแห่งแคมบริดจ์ ทรงเข้าอภิเษกสมรสกับเจ้าหญิงออกัสตา แห่งเฮสส์-คาสเซิล พระธิดาในเจ้าผู้ครองรัฐแห่งเฮสส์-คาสเซิลคนที่ 3 เมื่อวันที่ 1 มิถุนายน พ.ศ. 2361 มีพระราชบุตร 3 พระองค์ได้แก่
-ทรงสืบทอดพระราชอิสริยยศเป็น ดยุคแห่งแคมบริดจ์ ต่อจากพระชนก เมื่อวันที่ 8 กรกฎาคม พ.ศ. 2393
-ทรงเข้าอภิเษกสมรสกับซาร่าห์ แฟร์บราเธอร์ เมื่อวันที่ 8 มกราคม พ.ศ. 2390 มีพระราชโอรสและพระราชธิดา
-ทรงเข้าอภิเษกสมรสกับแกรนด์ดยุคฟรีดริช วิลเฮล์ม แห่งเม็คเคล็นเบิร์ก-สเตรลิทซ์ เมื่อวันที่ 28 มิถุนายน พ.ศ. 2386 มีพระราชโอรส 1 พระองค์
-ทรงดำรงพระอิสริยยศเป็น แกรนด์ดัชเชสพระชายาแห่งเม็คเล็นบูร์ก-สเตรลิตซ์ (HRH The Hereditary Grand Duchess of Mecklenburg-Strelitz) และในวันที่ 6 กันยายน พ.ศ. 2403 จึงได้ทรงเป็น แกรนด์ดัชเชสพระมเหสีแห่งเม็คเล็นบูร์ก-สเตรลิตซ์ (HRH The Grand Duchess of Mecklenburg-Strelitz) หลังจากการสิ้นพระชนม์ของพระสัสสุระ (พระชนกในพระสวามี)
-ทรงเข้าอภิเษกสมรสกับเจ้าชายฟรานซิส ดยุคแห่งเท็ค เมื่อวันที่ 12 มิถุนายน พ.ศ. 2409 และสถาปนาเป็น ดัชเชสแห่งเท็ค
เจ้าชายอดอลฟัส สิ้นพระชนม์เมื่อวันที่ 8 กรกฎาคม พ.ศ. 2393 รวมพระชนมพรรษา 76 พรรษา ณ พระตำหนักแคมบริดจ์
กุมภาพันธ์ (ภาพยนตร์)
กุมภาพันธ์ เป็นภาพยนตร์ไทย ผลงานการกำกับโดย ยุทธเลิศ สิปปภาค ออกฉายในวันที่ 14 กุมภาพันธ์ ปี พ.ศ. 2546 ใน ประเทศไทย
เมื่อหญิงสาวคนหนึ่ง ที่มีโอกาสรับรู้ถึงกำหนดวันตายของตัวเอง เธอตัดสินใช้ชีวิตที่เหลืออยู่เพียงสี่เดือน บินไปนิวยอร์ก เพื่อลืมความจริงอันแสนเจ็บปวดทั้งหลายที่เมืองไทย แต่ที่นิวยอร์ก เธอกลับประสบอุบัติเหตุ ตั้งแต่วันแรกที่ไปถึง เมื่อรู้สึกตัวขึ้นมา เธอกลับจำอะไรไม่ได้แม้แต่ชื่อของตัวเอง ท่ามกลางบรรยากาศที่แปลกตา กลางเมืองอันแปลกแยกและสับสน ในซอกหลืบของความมืดแห่งมหานครนิวยอร์ก ที่นั่นเธอได้พบกับบุรุษลึกลับ ที่เธอไม่เคยรู้เลยว่าเขาเป็นใคร ทำงานอะไร รู้เพียงแต่ว่า เขาเป็นคนๆ เดียวที่คอยดูแลเธอตลอดมา เวลาที่ผ่านไปแต่ละวัน แม้จะทำให้บาดแผลของเธอดีขึ้น แต่นั่นก็ไม่สำคัญ เท่ากับความรู้สึกที่เธอได้รับจากเขา ความรู้สึกที่เหมือนกับได้เริ่มต้นชีวิตใหม่อีกครั้ง แต่ความรักจะสำคัญอย่างไร ถ้าเธอได้รับรู้ว่า ช่วงเวลาอันแสนสุขนี้ มีเวลาถึงแค่เพียง กุมภาพันธ์ เท่านั้น
ถาวร สุวรรณ
ถาวร สุวรรณ เป็นนักเขียน และนักหนังสือพิมพ์ ได้รับการการเชิดชูเกียรติรางวัลนราธิป ประจำปี พ.ศ. 2549
ถาวร สุวรรณ เกิดที่จังหวัดชลบุรี เริ่มต้นอาชีพจากการเป็นนักข่าวท้องถิ่น ของหนังสือพิมพ์ พิมพ์ไทย และ สยามนิกร ประจำจังหวัดชลบุรี ต่อมาได้ตัดสินใจย้ายมาอยู่กรุงเทพ เมื่อ พ.ศ. 2489 พร้อมกับเพื่อนสนิท คือ สนิท เอกชัย มาทำงานที่หนังสือพิมพ์เอกราช เดลิเมล์รายวัน แล้วย้ายไปที่ พิมพ์ไทย และนครไทย เป็นนักข่าวสายการเมือง และอาชญากรรม
ถาวร สุวรรณ ยังมีผลงานเขียนนวนิยาย และบทภาพยนตร์ เรื่อง "รักริษยา" ซึ่งถูกนำมาสร้างเป็นภาพยนตร์ ผลงานเรื่องแรกของ กรรณสูตภาพยนตร์ กำกับโดย มารุต อำนายการสร้างโดย แท้ ประกาศวุฒิสาร ในปี พ.ศ. 2501
ถาวร สุวรรณ เป็นหัวหน้าผู้บุกเบิกทีมงานข่าว ของสถานีโทรทัศน์สีกองทัพบกช่อง 7 ในช่วงก่อตั้ง
ชั่วโมงก่อนแท่นพิมพ์ถูกล่ามโซ่] สมาคมนักข่าวนักหนังสือพิมพ์แห่งประเทศไทย
เอชเคเอส
เอชเคเอส () เป็นสำนักงานสถาปนิกอเมริกัน มีสำนักงานใหญ่อยู่ที่เมืองแดลลัส รัฐเทกซัส สหรัฐอเมริกา ก่อตั้งในปี พ.ศ. 2482 โดย ฮาร์วูด เค. สมิธ ชาวชิคาโกและศิษย์เก่าจากมหาวิทยาลัยเทกซัสเอแอนด์เอ็ม
ปัจจุบันเอชเคเอสมีพนักงานกว่า 1,300 คน โดยมีสาขาอยู่หลายที่ในสหรัฐอเมริกา และหลายประเทศทั่วโลก
ลีออน สก็อตต์ เคนเนดี
ลีออน สก็อตต์ เคนเนดี () เป็นตัวละครสมมุติในแฟรนไชส์สื่อแนวสยองขวัญชุด "เรซิเดนต์อีวิล" ของแคปคอม เขาเปิดตัวในฐานะหนึ่งในตัวเอกที่ควบคุมได้สองตัวในวิดีโอเกม "เรซิเดนต์อีวิล 2" ต่อมาลีออนกลับมาเป็นตัวละครหลักในเกม "เรซิเดนต์อีวิล 4" และเป็นหนึ่งในตัวเอกหกตัวในเกม "เรซิเดนต์อีวิล 6" ตัวละครได้รับการตอบรับด้านบวก
ตามเหตุการณ์ในเกม "เรซิเดนต์อีวิล 2" ลีออนเป็นเจ้าหน้าที่ตำรวจมือใหม่ที่เดินทางถึงเมืองแร็กคูนซิตีช้าไปในวันปฏิบัติงานวันแรก เพียงเพื่อเผชิญหน้ากับซอมบีระบาดระลอกแรก ตลอดเนื้อเรื่องในเกม เขาร่วมมือกับผู้รอดชีวิตชื่อ แคลร์ เรดฟิลด์ เพื่อช่วยชีวิตเด็กหญิง เชอร์รี เบอร์คิน และได้รับความช่วยเหลือจากเอด้า วอง อย่างลึกลับ หกปีต่อมาในเกม "เรซิเดนต์อีวิล 4" ลีออนกลับมาทำหน้าที่สายลับให้กับรัฐบาลกลางแห่งสหรัฐอเมริกา หลังจากได้รับมอบหมายให้ช่วยชีวิตลูกสาวของประธานาธิบดีจากลัทธิบูชาที่มุ่งร้าย ในเกม "เรซิเดนต์อีวิล 6" เขายังคงทำงานให้รัฐบาลสหรัฐอเมริกา และกลับมารวมตัวกับเอด้า และเชอร์รีที่โตเป็นผู้ใหญ่แล้ว
ลีออนยังปรากฏเป็นตัวละครที่เล่นได้ในวิดีโอเกมอื่น ๆ มากมาย และมีบทบาทสำคัญในภาพยนตร์แอนิเมชันเรื่อง "ผีชีวะ สงครามปลุกพันธุ์ไวรัสมฤตยู" และ"ผีชีวะ สงครามดับพันธุ์ไวรัส" โดยเขารับบทเป็นสายลับให้รัฐบาล ลีออนในภาพยนตร์คนแสดงรับบทโดยโยฮันน์ เอิร์บ ในภาพยนตร์"ผีชีวะ 5 สงครามไวรัสล้างนรก"
แอชลี่ย์ แกรแฮม
แอชลี่ แกรแฮม (Ashley Graham) เป็นตัวละครหลักในเกมเรซิเดนต์อีวิล 4 ตามเนื้อเรื่องเธอเป็นลูกสาวของประธานาธิบดีที่ถูกลักพาตัว โดยพวกลัทธิที่มีชื่อว่า "Los Illuminados" สาเหตุที่พวกมันลักพาตัวเธอไปคือ การปลูกฝังปรสิตที่ชื่อว่า Las Plagas เพื่อส่งเธอกลับไปที่อเมริกาเพื่อใช้เธอในการขยายพันธุ์ Las Plagas ไปทั่วโลกและสร้างเหตุการณ์ที่เหมือนใน Raccoon City ขึ้นมาอีกครั้ง แต่ลีออนสามารถขัดขวางและช่วยเหลือด้วยการเอาปรสิตออกไปจากตัวเธอได้สำเร็จ และแล้วหลังจากลีออนกำจัดแซดเลอร์ได้สำเร็จ ลีออนได้พาแอชลี่กลับบ้านโดยอย่างปลอดภัยในที่สุด
ลูอิส เซร่า
ลูอิส เซร่า (Luis Sera) เป็นหนึ่งในตัวละครในเกมชุด เรซิเดนต์อีวิล ซึ่งปรากฏตัวในภาค 4 เขาคือนักวิจัยของออสมุนส์ แซดเลอร์ หัวหน้าลัทธิ Los Illuminados ในช่วงวัยเด็ก เขาอาศัยอยู่ที่หมู่บ้านชนบทเล็กๆแห่งหนึ่งในประเทศสเปน เขาและปู่ของเขาได้ออกล่าสัตว์ด้วยกัน โดยใช้เส้นทางลับที่คนในหมู่บ้านไม่มีทางรู้ ต่อมาเมื่อเขาเติบโตขึ้นก็ได้เดินทางไปมาดริดเพื่อทำงานเป็นตำรวจ แต่กลับทำงานอะไรไม่เป็นชิ้นเป็นอันเลย เขาตัดสินใจลาออกแล้วเดินทางกลับหมู่บ้านของเขา
พอเขากลับมาถึงก็พบว่า หมู่บ้านของเขาได้ตกอยู่ภายใต้อิทธิพลของลัทธิ Los Illuminados และแล้วลูอิสก็ได้รับการว่าจ้างจากออสมุนส์ แซดเลอร์ หัวหน้าลัทธิ Los Illuminados ให้มาเป็นนักวิจัยในโครงการวิจัยเชื้อปรสิตที่ชื่อ las Plagas เขาก็ตอบตกลง ต่อมาเขาก็ได้ทำการการเสริมสร้างสิ่งมีชีวิตและโฮสต์ของลัทธิ Los Illuminados (ตัวอย่างของการปรับปรุงรวมที่โดดเด่นสายพันธุ์ Plaga ด้วยเช่นเปลี่ยนโฮสต์ให้เป็น Novistador)
เวลาต่อมา ลูอิสก็กลายเป็นที่ไม่แยแสกับแซดเลอร์และงานที่ได้ทำไว้สำหรับเขา ลูอิสได้ตัดสินใจที่จะทรยศแซดเลอร์ด้วยการขโมยตัวอย่าง Las Plagas แล้วหนีไปแต่ในที่สุดก็ถูกจับได้ แซดเลอร์ก็ได้สั่งลูกน้องให้มัดลูอิสแล้วนำไปขังไว้ในตู้เสื้อผ้าที่บ้านร้างแห่งหนึ่งเพื่อรอการประหารชีวิต แต่อย่างไรก็ตาม ลีออน สก็อตต์ เคนเนดี้ได้มาเจอเข้าและปลดปล่อยเขาออกมา ต่อมาภายหลังลูอิสได้ช่วยลีออนกับแอชลีย์ เกรแฮมจากพวกกานาดอส
ในเวลาต่อมาที่ปราสาทของตระกูลซัลลาซาร์ ลูอิสได้ถูกแซดเลอร์ฆ่าตายก่อนที่จะทำตัวอย่างมาให้ลีออน จากนั้นแซดเลอร์ก็ได้แย่งตัวอย่างไป แต่ก่อนที่ลูอิสจะตาย เขาได้มอบยาที่สามารถระงับการเจริญเติบโตของเชื้อ Las Plagas ได้ หลังจากนั้นลีออนได้สัญญาไว้ว่าจะแก้แค้นให้ลูอิสอย่างแน่นอน
แม้ว่าลูอิสจะตายไปแล้ว แต่เขาก็ยังทำเป็นประโยชน์ให้แก่ลีออนด้วยการเขียนโน้ตต่างๆไว้เมื่อตอนที่เขายังเป็นนักวิจัยอยู่ทำให้ลีออนสามารถเอารอดชีวิตไปได้ทุกครั้ง นอกจากนั้นเขายังได้สร้างเครื่องจักรที่สามารถสังเคราะห์แสงได้หลังจากวิจัยการนำ Plagas ออก ซึ่งลีออนและแอชลีห์ที่ถูกพลากัสฝังในร่างได้มาเจอเข้าที่เกาะส่วนตัวของแซดเลอร์ พวกเขาได้ใช้เครื่องจักรนี้จัดการเอาพลากัสในตัวออกมาได้ในที่สุด
สวนสัตว์ปักกิ่ง
สวนสัตว์ปักกิ่ง (อักษรจีนตัวเต็ม: 北京動物園;อักษรจีนตัวย่อ: 北京动物园)เป็นสวนสัตว์แห่งแรกของประเทศจีนมีพื้นที่ประมาณ 90 เฮกตาร์
เลี้ยงสัตว์มากกว่า 900 ประมาณ 2 หมื่นตัว สัตว์ป่าในสวนสัตว์ได้แก่ หมี เสือโคร่ง ลิง ช้าง แพนด้าแดงสัตว์ปีก นกกระจอกเทศ นกเพนกวิน
กลุ่มกระจุกดาราจักร
กลุ่มกระจุกดาราจักร () คือโครงสร้างขนาดใหญ่ของกลุ่มและกระจุกดาราจักรจำนวนมาก เป็นหนึ่งในบรรดาโครงสร้างที่ใหญ่ที่สุดในจักรวาล ลักษณะการมีอยู่ของกลุ่มกระจุกดาราจักรบ่งชี้ว่า ดาราจักรในเอกภพของเราไม่ได้กระจายตัวอย่างเป็นระเบียบ ดาราจักรส่วนมากจับกลุ่มอยู่ด้วยกันเป็นกลุ่มและกระจุก โดยกลุ่มของดาราจักรประกอบด้วยดาราจักรประมาณ 50 แห่ง ส่วนกระจุกประกอบด้วยดาราจักรหลายพันแห่ง กลุ่มและกระจุกเหล่านี้รวมกับดาราจักรเดี่ยวอีกจำนวนหนึ่งรวมกันเป็นโครงสร้างที่ใหญ่กว่า เรียกว่า กลุ่มกระจุกดาราจักร ปัจจุบันนักวิทยาศาสตร์ค้นพบว่าโลกของเราอยู่ในกลุ่มกระจุกดาราจักรขนาดใหญ่ ชื่อว่า "กลุ่มกระจุกดาราจักรลาเนียเคอา" (Laniakea Supercluster)
โครงสร้างระดับกลุ่มกระจุกดาราจักรนั้นเชื่อว่าเป็นโครงสร้างย่อยของกำแพงหรือชีทขนาดยักษ์ บางครั้งอาจเรียกว่า "กลุ่มกระจุกดาราจักรอันซับซ้อน" ซึ่งอาจมีความกว้างถึง 1 พันล้านปีแสง หรือมากกว่า 5% ของขนาดของเอกภพที่สังเกตได้ ขณะที่ตัวกลุ่มกระจุกดาราจักรเองอาจมีขนาดราวไม่กี่ร้อยล้านปีแสง ความเร็วโดยทั่วไปของดาราจักรอยู่ที่ประมาณ 1000 กิโลเมตรต่อวินาที ตามกฎของฮับเบิลที่ระบุว่า ดาราจักรทั่วไปสามารถเคลื่อนที่ได้ 30 ล้านปีแสงที่ความเร็วฮับเบิล 1/H ซึ่งมีค่าโดยประมาณเท่ากับอายุของเอกภพ แม้นี่จะเป็นระยะทางอันมโหฬารเมื่อเทียบกับขนาดของมนุษย์ แต่ต้องถือว่าเล็กมากเมื่อเทียบกับขนาดของกลุ่มกระจุกดาราจักร
ยังไม่มีข้อสรุปเกี่ยวกับโครงสร้างระดับที่ใหญ่กว่ากลุ่มกระจุกดาราจักร (ดูเพิ่มที่ ใยเอกภพ) ช่องว่างระหว่างกลุ่มกระจุกดาราจักรเป็นที่ว่างขนาดใหญ่ในอวกาศซึ่งไม่ค่อยมีดาราจักรอยู่ ปัจจุบันกลุ่มกระจุกดาราจักรเป็นโครงสร้างขนาดใหญ่ที่สุดที่มีการยอมรับอย่างเป็นทางการ แต่จำนวนโดยรวมของกลุ่มกระจุกดาราจักรทำให้คิดกันว่า มีความเป็นไปได้ของการกระจายตัวของโครงสร้างที่ใหญ่กว่านั้น เชื่อว่ามีกลุ่มกระจุกดาราจักรในเอกภพทั้งสิ้นประมาณเกือบ 10 ล้านแห่ง
ประเสริฐ พิจารณ์โสภณ
ประเสริฐ พิจารณ์โสภณ (เกิด 12 สิงหาคม พ.ศ. 2474 - ) เป็นนักเขียนเรื่องสั้นที่มีชื่อเสียง ใช้นามปากกาว่า "ชาย บางกอก" ตั้งให้โดยประหยัด ศ. นาคะนาท ใช้เขียนเรื่องตลกหรรษา และนามปากกา "เพชร ชมพู" มีผลงานเขียนสารคดี และบทละครวิทยุ บทละครเวที และบทภาพยนตร์ มีชื่อเสียงจากเรื่องสั้นชุด "ท้องนาข้างกรุง" ตีพิมพ์ในนิตยสารฟ้าเมืองไทย เป็นผู้ก่อตั้งสำนักพิมพ์ประเสริฐวาทินร่วมกับวาทิน ปิ่นเฉลียว
ประเสริฐ พิจารณ์โสภณ เกิดที่บางขุนเทียน กรุงเทพฯ เริ่มเขียนเรื่องสั้นตั้งแต่วัยรุ่น ได้ตีพิมพ์ครั้งแรกใน "ชาติไทยวันอาทิตย์" เมื่อ พ.ศ. 2490 ขณะนั้นอายุเพียง 16 ปี เรียนอยู่ชั้นมัธยมศึกษาปีที่ 6 ต่อมาได้เรียนต่อที่โรงเรียนอำนวยศิลป์ และตั้งใจจะเรียนต่อคณะแพทย์ศาสตร์ แต่แล้วก็ไม่ได้เรียน เพราะตัดสินใจขาดสอบไล่ชั้นมัธยมศึกษาปีที่ 8 วันสุดท้าย เพื่อไปฟังผลการส่งเรื่องสั้นตีพิมพ์ใน "เดลิเมล์วันจันทร์" ซึ่งมี เกียรติศักดิ์ บุณยเสนา (เวทางค์) เป็นบรรณาธิการ
หลังจากพลาดการเรียนแพทย์ ประเสริฐ พิจารณ์โสภณ หันไปเป็นนักเขียนอย่างเต็มตัว เริ่มจากเรื่องสั้นได้ตีพิมพ์ใน "สยามสมัย" ของบริษัท ไทยพาณิชยการ เริ่มมีชื่อเสียงเป็นที่ยอมรับในวงการ เป็นนักเขียนประจำของ เดลิเมล์วันจันทร์ และชาวกรุง
ผลงานที่มีชื่อเสียงของประเสริฐคือเรื่องสั้นชุด 99 ตอนจบ เรื่อง "ท้องนาข้างกรุง" ตีพิมพ์ครั้งแรกในนิตยสารฟ้าเมืองไทย และรวมเล่มโดยสำนักพิมพ์ประพันธ์สาส์นของสุพล เตชะธาดา และได้รับการติดต่อซื้อลิขสิทธิ์แปลเป็นภาษาญี่ปุ่น
ร็อคแมนซีโร่
ร็อคแมนซีโร่ () หรือ เมกาแมนซีโร่ (Mega Man Zero) เป็นซีรีส์ภาคต่อชุดที่สี่ของเกมชุดร็อคแมน ออกวางตลาดครั้งแรกที่ญี่ปุ่นเมื่อวันที่ 26 เมษายน พ.ศ. 2545 (ค.ศ. 2002) และออกวางตลาดครั้งแรกที่อเมริกาเมื่อวันที่ 9 กันยายน พ.ศ. 2545 (ค.ศ. 2002)
เสียงฝีเท้าของกลุ่มคนกลุ่มหนึ่งที่กำลังวิ่งหนีบางสิ่งบางอย่าง กลุ่มคนเหล่านั้นกำลังถูกไล่ล่าเหลือเพียงบางส่วนที่ยังคงหนี และถูกไล่ล่า จนล้มหายตายจากไปทีละคนสองคน กระทั่งมาถึงกำแพงขนาดใหญ่แห่งหนึ่ง และข้างหลังกำแพงนั้น "ซีโร่"บุรุษแห่งตำนานได้หลับใหลอยู่ ณ ที่แห่งนี้
เรพลิลอยด์อดีตอิเรกูลาร์ฮันเตอร์ผู้หลับใหลไปนานกว่าหลายร้อยปีด้วยเหตุผลบางประการ ถูกซีเอลค้นพบเข้า และปลุกขึ้นมาจากการหลับใหล ตัวเขาจำอะไรไม่ได้เลย แต่มีเพียงความรู้สึกอยากปกป้องมนุษย์เท่านั้น
นักวิทยาศาสตร์ผู้วิจัยเกี่ยวกับ Cyber Elf เธอได้พบกับซีโร่ที่หลับใหลและปลุกขึ้นเขามาขณะที่กำลังหลบหนีจากทหารของ Neo Arcadia
เรพลิลอยด์ที่สร้างขึ้นจาก DNA ของ X เป็น 1 ใน 4 จตุรเทพ ผู้ปกครอง Neo Arcadia และยังเป็นสมุนคนสำคัญของ X ด้วย เขาจงรักภักดีกับ X มาก เนื่องจากเข้าใจผิดว่า Copy X คือ X ตัวจริง จึงเริ่มรุกรานเหล่าเรพลิลอยด์ในมหานคร Neo Arcadia เขามักทำงานร่วมกับ ลีเวียธาน เป็นประจำ อาวุธหลักของเขาคือ Double Saber มีคุณสมบัติประจำตัวเป็น สายฟ้า
เรพลิลอยด์ที่สร้างขึ้นจาก DNA ของ X เป็น 1 ใน 4 จตุรเทพ ผู้ปกครอง Neo Arcadia และยังเป็นสมุนคนสำคัญของ X ด้วย เธอจงรักภักดีกับ X มากเช่นเดียวกับจตุรเทพคนอื่นๆ เป็นหญิงเพียงคนเดียวในกลุ่มจตุรเทพทั้ง 4 เนื่องจากเข้าใจผิดว่า Copy X คือ X ตัวจริง จึงเริ่มรุกรานเหล่าเรพลิลอยด์ในมหานคร Neo Arcadia เธอมักทำงานร่วมกับ ฮาร์เปีย เป็นประจำ อาวุธหลักของเธอคือ Halberd มีคุณสมบัติประจำตัวเป็น น้ำแข็ง
เรพลิลอยด์ที่สร้างขึ้นจาก DNA ของ X เป็น 1 ใน 4 จตุรเทพ ผู้ปกครอง Neo Arcadia และยังเป็นสมุนคนสำคัญของ X ด้วย เขาจงรักภักดีกับ X มากเช่นเดียวกับจตุรเทพคนอื่นๆ เนื่องจากเข้าใจผิดว่า Copy X คือ X ตัวจริง จึงเริ่มรุกรานเหล่าเรพลิลอยด์ในมหานคร Neo Arcadia อาวุธหลักของเขาคือ Knuckle Buster มีคุณสมบัติประจำตัวเป็น เปลวเพลิง
เรพลิลอยด์ที่สร้างขึ้นจาก DNA ของ X เป็น 1 ใน 4 จตุรเทพ ผู้ปกครอง Neo Arcadia และยังเป็นสมุนคนสำคัญของ X ด้วย เขาจงรักภักดีกับ X มากเช่นเดียวกับจตุรเทพคนอื่นๆ เนื่องจากเขามีหน้าที่เป็นบอดี้การ์ดของ X หลังจากที่ Copy X สวมรอยเป็น X ตัวจริง เขาจึงไม่ได้รุกรานเหล่าเรพลิลอยด์ในมหานคร Neo Arcadia ดั่งเช่นจตุรเทพคนอื่นๆ อาวุธหลักของเขาคือ Kunai ไม่มีคุณสมบัติประจำตัว เขาระเบิดตัวเองเพื่อกำจัดซีโร่ แต่ซีโร่สามารถหนีรอดมาได้
กูเกิล แปลภาษา
กูเกิลแปลภาษา () เป็นบริการแปลภาษาหลายภาษาด้วยเครื่องจักรโดยไม่คิดค่าบริการของบริษัทกูเกิล
กูเกิลแปลภาษามีลักษณะไม่เหมือนกับบริการแปลอื่น ๆ เช่น Babel Fish, AOL, ยาฮู! ที่ใช้ SYSTRAN ขณะที่กูเกิลใช้ซอฟต์แวร์การแปลของตนเอง แต่อย่างไรก็ตามคู่แข่งทางการค้าเจ้าใหญ่อย่างบริษัท ไมโครซอฟท์ ได้มีผลิตภัณฑ์ที่ใกล้เคียงกันมากมาลงแข่งขันด้วย ซึ่งมีชื่อว่า Bing Translator
การบริการยังครอบคลุมถึงการแปลหน้าเว็บเพจทั้งหน้าด้วย ทว่า การแปลถูกจำกัดจำนวนย่อหน้าที่ให้แปลในแต่ละหน้า (เช่น การใช้แท็กขึ้นบรรทัดใหม่ codice_1) แต่ถ้าเกิดว่า ข้อความบนเว็บเพจถูกแบ่งโดยภาพเส้นเปล่าแนวนอน (ไม่มีการใช้โค้ด codice_1) เว็บเพจที่มีเนื้อหามาก ๆ ก็อาจจะถูกแปลได้ โดยที่มีคำมากกว่าหนึ่งพันคำ
กูเกิลแปลภาษา มีการจำกัดการแปล ซึ่งไม่เหมือนบริการอื่น ๆ ขณะที่มันช่วยให้ผู้อ่านเข้าใจเนื้อหาโดยทั่วไปของข้อความภาษาต่างประเทศ บริการนี้ก็ไม่ได้ให้การแปลที่ถูกต้องแม่นยำ และนอกจากนี้มันยังแปลข้อความในบางครั้งผิดความหมาย และผิดหลักไวยากรณ์
"(เรียงตามลำดับเวลา)"
[[หมวดหมู่:กูเกิล|ทรานสเลต]]
[[หมวดหมู่:เว็บไซต์พจนานุกรม]]
[[หมวดหมู่:การแปลด้วยเครื่อง]]
ช่องว่างระหว่างดาราจักร
ช่องว่างระหว่างดาราจักร () เป็นที่ว่างทางกายภาพที่อยู่ระหว่างดาราจักร โดยทั่วไปจะไม่มีฝุ่นใดๆ อยู่เลย มีสภาพเกือบจะเป็นสุญญากาศสมบูรณ์ บางทฤษฎีให้ค่าความหนาแน่นเฉลี่ยของเอกภพไว้ที่ประมาณ 1 ไฮโดรเจนอะตอมต่อลูกบาศก์เมตร แต่ค่าความหนาแน่นของเอกภพมีค่าไม่เท่ากันเสมอไป มันอาจมีความหนาแน่นมากในดาราจักร (รวมทั้งโครงสร้างที่มีความหนาแน่นสูงมากภายในดาราจักร เช่น ดาวเคราะห์ ดาวฤกษ์ และหลุมดำ) ทำให้พื้นที่ว่างอันกว้างใหญ่ที่เหลือมีความหนาแน่นต่ำกว่าค่าเฉลี่ยของเอกภพอย่างมาก และมีอุณหภูมิอยู่ที่ประมาณ 2.73 เคลวิน
ในพื้นที่ระหว่างดาราจักร มีพลาสมาอย่างจางๆ อยู่ ซึ่งเชื่อว่ามันเป็นตัวโยงโครงสร้างเส้นใยของเอกภพเอาไว้ และมีค่าความหนาแน่นสูงกว่าค่าเฉลี่ยของเอกภพ สสารนี้เรียกว่าเป็น "มวลสารระหว่างดาราจักร" (intergalactic medium (IGM)) ส่วนใหญ่เป็นประจุไฮโดรเจน เช่น พลาสมาแห่งหนึ่งประกอบด้วยประจุอิเล็กตรอนและโปรตอนเป็นจำนวนเท่าๆ กัน คาดว่ามวลสารระหว่างดาราจักรมีค่าความหนาแน่นประมาณ 10-100 เท่าของค่าเฉลี่ยของเอกภพ (คือประมาณ 10-100 ไฮโดรเจนอะตอมต่อลูกบาศก์เมตร) มันอาจมีค่าสูงถึง 1000 เท่าของค่าเฉลี่ยความหนาแน่นของเอกภพก็ได้ในเขตที่มีกระจุกดาราจักรอยู่เป็นจำนวนมาก
ตามรอยพ่อ
ตามรอยพ่อ เป็นละครของบริษัท ทูแฮนส์ จำกัด ซึ่งเป็นภาคต่อของละครเรื่อง อยู่กับก๋ง ซึ่งเคยออกอากาศทางสถานีโทรทัศน์กองทัพบกช่อง 5 ที่เคยออกอากาศในกลางปี พ.ศ. 2548
ตามรอยพ่อ ออกอากาศทางช่อง 9 เวลา 17.30 - 18.30 น. โดยผู้เขียนบทคือ หยก บูรพา (เฉลิม รงคผลิน) เช่นเดียวกับอยู่กับก๋งโดยได้หยิบยกเอาปัญหาและแง่มุมต่างๆ ของสังคมมาตีแผ่ในลักษณะของละคร เช่น ปัญหาการขับรถซิ่งของวัยรุ่น การเรียนกวดวิชาของนักเรียนในปัจจุบัน การหลงเชื่อไสยศาสตร์ การคลั่งไคล้ศิลปินของวัยรุ่นจนหลงลืมการเรียน ปัญหาหนี้สินบัตรเครดิต การบีบบังคับลูกให้เดินไปตามทางที่ตัวเองวางไว้ รวมทั้งยังสอดแทรกแนวปรัชญาเศรษฐกิจพอเพียงไว้ในเนื้อเรื่องอีกด้วย
ในปี พ.ศ. 2559 ทาง พีพีทีวี นำตามรอยพ่อฉบับปี พ.ศ. 2550 ออกอากาศอีกครั้งด้วยระบบความคมชัดสูงโดยออกอากาศทุกวันเสาร์และอาทิตย์ เวลา 13.30-14.55 น. เริ่มตอนแรกในวันที่ 22 ตุลาคม พ.ศ. 2559–26 พฤศจิกายน พ.ศ. 2559= รับเชิญกิตติมศักดิ์ =เพลงตามรอยพ่อ ประพันธ์และขับร้องโดย ยืนยง โอภากุล
พ่อคือผู้คิดและผู้สร้างสรรค์ หลักนำใจเพื่อใช้ชีวิต 
ให้เรารู้พอเพียง ให้เรารู้ถูกผิด ตามเส้นทางชีวิตของพ่อ
ตามรอยพ่อนำไป จะผ่อนทุกข์บรรเทา ตามรอยพ่อเถิดเราจะได้ดี
รอยทาง ที่พ่อสร้างไว้ ดั่งคำสอนให้เราได้รู้
ถ้าทุกคนร่วมใจไว้ แล้วพลังจะยิ่งใหญ่
ใครก็ตามจะมาแยกเราไม่มี
รอยทางที่พ่อสร้างสรรค์ มุ่งสู่ฝันคืนวันสดใส
บ้านของเราจะร่มเย็น และมั่นคงเสมอไป
ต่างคนจงรู้พอเพียง ต่างคนเพียงเข้าใจ
จะสุขกายและใจจนเพียงพอ*
ซ้ำ *
ถ้าทุกคนร่วมใจไว้ แล้วพลังจะยิ่งใหญ่ ก้าวตามรอยพ่อไป คือความสุข
อาร์ชดยุกออทโท ฟรันซ์แห่งออสเตรีย
อาร์ชดยุกอ๊อตโต้ ฟรานซ์แห่งออสเตรีย (พระนามเต็ม:อาร์ชดยุกอ๊อตโต้ ฟรานซ์ โจเซฟ คาร์ล ลุดวิก มาเรีย) เป็นพระราชโอรสพระองค์ที่สองในอาร์ชดยุกคาร์ล ลุดวิกแห่งออสเตรียและพระชายาพระองค์ที่ 2 ของพระองค์ เจ้าหญิงมาเรีย แอนนันซิเอต้าแห่งทู ซิชิลีส์ ประสูติเมื่อวันที่ 21 เมษายน พ.ศ. 2408 สิ้นพระชนม์เมื่อวันที่ 1 พฤศจิกายน พ.ศ. 2449
พระองค์ทรงอภิเษกสมรสเมื่อวันที่ 2 ตุลาคม พ.ศ. 2429กับเจ้าหญิงมาเรีย โจเซฟ่าแห่งแซ็กโซนี พระราชธิดาในสมเด็จพระราชาธิบดีจอร์จ แห่งแซ็กโซนี อาร์ชดยุกอ๊อตโต้ ฟรานซ์และเจ้าหญิงมาเรีย โจเซฟ่าแห่งแซ็กโซนีมีพระโอรส 2 พระองค์
นิวเคลียสดาราจักรกัมมันต์
นิวเคลียสดาราจักรกัมมันต์ () เป็นพื้นที่อัดแน่นบริเวณศูนย์กลางของดาราจักร ซึ่งมีสภาพส่องสว่างสูงกว่าค่าสเปกตรัมแม่เหล็กไฟฟ้า‎ปกติ (ทั้งในระดับของคลื่นวิทยุ อินฟราเรด แสงที่มองเห็นได้ อัลตราไวโอเลต รังสีเอกซ์ และรังสีแกมมา) ดาราจักรที่มีนิวเคลียสดาราจักรกัมมันต์จะถูกเรียกว่าเป็น ดาราจักรกัมมันต์ เชื่อว่าการแผ่รังสีจากแกนกลางดาราจักรกัมมันต์เป็นผลจากการพอกพูนมวลของหลุมดำมวลยวดยิ่งซึ่งอยู่ที่บริเวณใจกลางของดาราจักรนั้น ๆ แกนกลางนี้เป็นแหล่งกำเนิดรังสีคลื่นแม่เหล็กไฟฟ้าที่มีสภาพส่องสว่างสูงที่สุดในเอกภพ เหตุนี้มันจึงใช้เป็นจุดสังเกตทำให้สามารถค้นพบวัตถุที่อยู่ไกลมาก ๆ ได้
สหประชาชาติจำลอง
สหประชาชาติจำลอง (; รู้จักอย่างไม่เป็นทางการในนามของ Model UN หรือ MUN) เป็นการจำลองทางการศึกษาของสหประชาชาติที่มีจุดประสงค์เพื่อให้ความรู้ผู้เข้าร่วมเกี่ยวกับการเมือง การสื่อสารให้ได้ผล โลกาภิวัตร และการทูตในหลายๆ ด้าน ใน MUN นักเรียนสวมบทบาทเป็นนักการทูตของต่างประเทศ และเข้าร่วมการประชุมจำลองของหน่วยงานระหว่างภาครัฐ (IGO) ผู้เข้าร่วมค้นหาข้อมูลเกี่ยวกับประเทศหนึ่ง และสวมบทบาทเป็นนักการทูต สำรวจประเด็นนานาชาติ โต้วาที ไตร่ตรอง ปรึกษา และพัฒนาการแก้ไขปัญหาเกี่ยวกับปัญหาระดับโลก
ในระหว่างการจำลอง ผู้เข้าร่วมจะต้องใช้ทักษะในการสื่อสารที่หลากหลายและการวิเคราะห์ ทั้งนี้เป็นไปเพื่อการเป็นตัวแทนพูดเกี่ยวกับนโยบายของประเทศของตน ทักษะเหล่านี้ ได้แก่ การปราศัยในที่สาธารณะ การสื่อสารในกลุ่มเล็กๆ การค้นหา การวิเคราะห์นโยบาย การฟังอย่างคล่องแคล่ว การเจรจา การแก้ไขความคัดแย้ง การบันทึกโน้ต และ กลวิธีในการเขียน
การจำลองเป็นไปในหลายภาษา รวมถึงภาษาทั้งหกภาษาทางการของสหประชาชาติ (ภาษาอังกฤษ ภาษาฝรั่งเศส ภาษาจีน ภาษาสเปน ภาษารัสเซีย และ ภาษาอาหรับ) เนื่องจาก MUN ถูกสร้างขึ้นในสหรัฐอเมริกา และผู้เข้าร่วมส่วนใหญ่ก็อยู่ที่สหรัฐฯ การจำลองส่วนใหญ่จึงเป็นภาษาอังกฤษ อย่างไรก็ตาม การสัมมนาบางครั้ง ก็เป็นไปในสองหรือสามภาษา ตัวอย่างเช่น ในประเทศเม็กซิโก และ ทางตะวันตกเฉียงใต้ของสหรัฐฯ การสัมมนาส่วนใหญ่เป็นไปในภาษาสเปน และ ภาษาอังกฤษ ใน ประเทศแคนาดา มีการใช้ทั้ง ภาษาฝรั่งเศส และ ภาษาอังกฤษ การสัมมนาบางครั้ง เช่นใน สาธารณรัฐโดมินิกัน ก็ได้มีการจัดขึ้นถึงสามภาษา และในประเทศนิวซีแลนด์ ก็ถูกจัดขึ้นในภาษาเมารี เพื่อให้ความยุติธรรมแก่ชนพื้นเมืองท้องถิ่น
ปีสี่
ในโรงเรียนที่อังกฤษและเวลส์ ปีสี่ เป็นปีการศึกษาที่สี่ หลังจาก รีเซ็ปชั่น ช่วงอายุของเด็ก อยู่ระหว่าง 8 - 9 ปี นี่เป็นปีการศึกษาที่สองของช่วงชั้นที่ 2
ใน ไอร์แลนด์เหนือ และสกอตแลนด์ ป.4 (P4) เป็นปีที่สองของ การศึกษาภาคบังคับ และโดยปกติ นักเรียนในชั้นนี้ มีอายุ 7 - 8 ปี
การศึกษาภาคบังคับ
การศึกษาภาคบังคับ () เป็นกฎหมายกำหนดให้เยาวชนได้รับการศึกษาและ และภาครัฐจะต้องจัดหาให้ ในประเทศบางประเทศ การศึกษาที่บ้าน อาจเป็นไปอย่างถูกกฎหมาย
การศึกษาภาคบังคับที่โรงเรียนประถมศึกษา ได้ทำความตกลงให้เป็นสิทธิมนุษยชนแห่ง การประกาศเกี่ยวกับสิทธิมนุษยชนสากลพ.ศ. 2491 ซึ่งประเทศต่าง ๆ ในโลกส่วนใหญ่บัญญัติกฎหมายเพื่อให้ได้มีการศึกษาภาคบังคับ อย่างน้อยในระดับประถมศึกษา และมีความพยายามมากยิ่งขึ้นที่จะให้ขยายไปถึงในระดับ มัธยมศึกษา
การศึกษาภาคบังคับมีประโยชน์ดังนี้
อุตสาหกรรม
อุตสาหกรรม () เป็นคำจำกัดความที่ใช้กับกิจกรรมที่ใช้ทุนและแรงงาน เพื่อที่จะผลิตสิ่งของ หรือ จัดให้มีบริการ เช่น อุตสาหกรรมสิ่งทอ ในยุควิกตอเรีย นักประวัติศาสตร์เรียกช่วงเวลานั้นว่า การปฏิวัติอุตสาหกรรม โดยมีการผลิตเครื่องทุ่นแรงต่าง ๆ มากมาย และ ทำให้อุตสาหกรรมเจริญรุดหน้าอย่างรวดเร็วและมีระเบียบ เป็นมาตรฐานเดียวกันทั้งหมด นอกจากนี้ การปฏิวัติอุตสาหกรรมยังเกี่ยวของกับลัทธิสังคมนิยมของคาร์ล มาร์กซ (ลัทธิมาร์กซ) อีกด้วย
ในปัจจุบันอุตสาหกรรมถือเป็นสิ่งหนึ่งที่จำเป็นต่อมนุษย์อย่างยิ่ง ด้วยว่ามนุษย์ต้องพึ่งพาการผลิตสิ่งที่จำเป็นต่อชีวิตประจำวัน หรือเรียกรวมว่าปัจจัยสี่ โดยสิ่งที่สามารถผลิตปัจจัยสี่ให้ดี มีคุณภาพและไม่ก่ออันตราย หรือก่ออันตรายให้กับร่างกายและทรัพย์สินน้อยที่สุด
ในปีค.ศ. 1765 เจมส์ วัตต์ นักวิทยาศาสตร์และวิศวกรชาวสกอตแลนด์ ได้ปรับปรุงเครื่องจักรไอน้ำแบบเก่าให้มีคุณภาพดียิ่งขึ้น และจดสิทธิบัตรในชื่อเครื่องสันดาปแยก (separate condenser) สิ่งนี้เปลี่ยนโลกใหม่ทั้งหมด ซึ่งมันทำให้ช่างฝีมือที่ผลิตสินค้าด้วยมือหลายๆคนต้องตกงาน เพราะเกิดอุตสาหกรรมโรงงานโดยใช้เครื่องจักรขึ้น และทำให้เจ้าของบริษัทต่างๆพากันร่ำรวยขึ้น เนื่องจากใช้เครื่องจักรผลิต จึงผลิตได้ในจำนวนมาก มีคุณภาพดีกว่าสินค้าทำด้วยมือ และมีราคากับค่าจ้างที่ถูกกว่าอีกด้วย โดนเหตุการณ์ดังกล่าวเกิดในสมัสมเด็จพระราชินีวิกตอเรีย และค่อยๆขยายการปฏิวัตินี้ไปยังฝั่งทวีป และทั่วโลกตามลำดับ
อัษฎา พานิชกุล
อัษฎา พานิชกุล ชื่อเล่น อั๊ต (3 กันยายน พ.ศ. 2516) เป็นนักแสดงและพิธีกรชาวไทย และเป็นวีเจเอ็มทีวีเอเชีย
อัษฎาเกิดที่แคลิฟอร์เนีย สหรัฐอเมริกา จบจากคณะนิเทศศาสตร์ สาขาโฆษณา มหาวิทยาลัยอัสสัมชัญ ขณะอายุได้ 17 ปีก็บินกลับมาประเทศไทย ด้วยเหตุผลที่ว่า "คุณพ่อคุณแม่หลอกให้มา" พอกลับมาก็มีคนติดต่อมาให้เทสต์งาน แล้วจึงมีงานเรื่อย ๆ ผลงานโฆษณาชิ้นแรกคือ แบนฟอร์เมน ถ่ายร่วมกับเอก โอรี จากนั้นก็เริ่มมีงานถ่ายแบบ และมีงานถ่ายโฆษณาและภาพนิ่ง
จากนั้นก็มาเป็นวีเจทางเคเบิลทีวี ช่องสไมล์ทีวีอยู่พักใหญ่ แล้วจึงมีผลงานการแสดงละคร จากนั้นก็ได้เล่นละครเรื่องแรก "นกน้อยในไร่ส้ม" ทางช่อง 3 คู่กับลูกน้ำ-พาเมล่า เริ่มเป็นที่รู้จักจากละครเรื่อง "คือหัตถาครองพิภพ" และ "บ้านสอยดาว" ทางช่อง 7 และเรื่อง คุณชาย และ สงครามดอกรัก จากนั้นก็ได้ชนะการออดิชั่นเป็นวีเจเอ็มทีวีในรายการ Bangkok Jam และจึงได้มาเป็นวีเจที่เอ็มทีวีเอเชีย ในปี ค.ศ. 1998 โดยเป็นพิธีกรในรายการ MTV Most Wanted และ MTV at the Movies นอกจากนั้นยังเป็นพิธีกรงานใหญ่ ๆ ของเอ็มทีวีอย่าง MTV Asia Awards และ MTV World Stage Live in Malaysia เขาหมดสัญญากับเอ็มทีวีเอเชียในเดือนธันวาคม ค.ศ. 2011 โดยจะหันมาทำงานบริษัท Seven95ive ดูแลจัดการงานศิลปิน นอกจากนั้นเขายังเคยเป็นพิธีกร รายการ "Incredible Tales" 4 ฤดูกาล
ผลงานภาพยนตร์ที่สิงคโปร์ มีภาพยนตร์เรื่อง "Checking In" แล้วก็มีซีรีส์อีกประมาณ 2-3 เรื่อง อย่างเรื่องล่าสุดก็คือ "After Hour" พิธีกรรายการแสดงความสามารถที่ชื่อ Live The Dream และยังเป็นพิธีกรมิสเอิร์ธ 2007 ที่ฟิลิปปินส์
ในปี พ.ศ. 2556 เขากลับมายังประเทศไทย เป็นผู้บริหารทางช่องอินแชนแนล และทำหน้าที่เป็นพิธีกรด้วย
seven95ive (เซเว่น นาย ไฟว์) เป็นบริษัทดูแลนักแสดงของอั๊ต ที่เปิดอยู่ในประเทศสิงคโปร์ โดยดูแลนักแสดงจากไทยเป็นหลัก นักแสดงในสังกัด นอกจากตัวอั๊ตเอง ได้แก่
กระดูกนิ้วมือท่อนต้น
กระดูกนิ้วมือท่อนต้น () เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกที่อยู่ที่โคนของนิ้วมือ ซึ่งนูนออกมาสังเกตได้ชัด เรียกว่า ข้อนิ้วมือ หรือ มะเหงก (knuckle)
สำหรับในสัตว์มีกระดูกสันหลังชนิดอื่น กระดูกนิ้วมือท่อนต้นจะปรากฏในตำแหน่งที่คล้ายๆ กับมือของมนุษย์ ไม่ว่าจะเป็นในอุ้งเท้า, ปีก, หรือครีบ ในสัตว์หลายชนิด กระดูกนี้เป็นกระดูกนิ้วมือชิ้นที่ยาวที่สุด
กระดูกนิ้วมือท่อนกลาง
กระดูกนิ้วมือท่อนกลาง () เป็นกระดูกที่พบในรยางค์ของสัตว์มีกระดูกสันหลังส่วนใหญ่ ในมนุษย์กระดูกเหล่านี้เป็นกระดูกที่อยู่ที่ปล้องกลางระหว่างข้อนิ้วของนิ้วมือ สำหรับในสัตว์มีกระดูกสันหลังชนิดอื่น กระดูกนิ้วมือท่อนต้นจะปรากฏในตำแหน่งที่คล้ายๆ กับมือของมนุษย์ ไม่ว่าจะเป็นในอุ้งเท้า, ปีก, กีบ, หรือครีบ
กระดูกนิ้วมือท่อนกลางเป็นกระดูกนิ้วมืที่มีความยาวปานกลางเมื่อเทียบกับกระดูกนิ้วมือชิ้นอื่นๆ
กระดูกนิ้วมือท่อนปลาย
กระดูกนิ้วมือท่อนปลาย () เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกนิ้วมือที่อยู่ปลายสุดของนิ้วมือ สำหรับในสัตว์มีกระดูกสันหลังชนิดอื่น กระดูกนิ้วมือท่อนต้นจะปรากฏในตำแหน่งที่คล้ายๆ กับมือของมนุษย์ ไม่ว่าจะเป็นในครีบของปลาวาฬหรือปีกของนก
โดยทั่วไป กระดูกนิ้วมือท่อนปลายจะถูกต่อด้วยกรงเล็บ สำหรับในไพรเมต (primate) กระดูกนิ้วมือท่อนปลายถูกคลุมด้วยเล็บ กระดูกชิ้นนี้เป็นกระดูกนิ้วมือชิ้นที่เล็กที่สุด
กระดูกนิ้วเท้าท่อนต้น
กระดูกนิ้วเท้าท่อนต้น () เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกที่อยู่ที่โคนของนิ้วเท้า ซึ่งนูนออกมาสังเกตได้ชัด เรียกว่า ข้อนิ้วเท้า หรือ มะเหงก (knuckle)
สำหรับในสัตว์มีกระดูกสันหลังชนิดอื่น กระดูกนิ้วเท้าท่อนต้นจะปรากฏในตำแหน่งที่คล้ายๆ กับเท้าของมนุษย์ ไม่ว่าจะเป็นในอุ้งเท้า, ปีก, หรือครีบ ในสัตว์หลายชนิด กระดูกนี้เป็นกระดูกนิ้วเท้าชิ้นที่ยาวที่สุด